
	讗讘诇 驻讬住诇讗 诇讗. 讛拽砖讛 专讬讘''讗 讜讛诇讗 驻讬住诇讗 讛讬讗 讻专诪诇讬转 讚讘讛讝讜专拽 (讙讬讟讬谉 讚祝 注讝: 讜砖诐 讚''讛 驻诇讬讙) 诪驻专砖 讚驻讬住诇讗 讚讛讜讬 讙讘讬 讙讟 专砖讜转 诇注爪诪讛 讻讙讜谉 讚诇讗 讙讘讜讛讛 讬' 讗''讻 诪砖诪注 讚讙讘讜讛讛 讙' 讜诪住转诪讗 讗讬讬专讬 讘专讞讘讛 讗专讘注讛 讚诇讗 讗砖讻讞谉 专砖讜转 讘驻谞讬 注爪诪讜 砖讛讜讗 讞砖讬讘 讘驻讞讜转 诪讗专讘注讛 讜注诪讜讚 讙讘讜讛 讙' 讜专讞讘 讚' 讘专讛''专 讛讜讬 讻专诪诇讬转 讜讗''讻 讗诪讗讬 拽讗诪专 讗讘诇 驻讬住诇讗 诇讗 讜讬''诇 讚诪''诪 讛讜讗讬诇 讜拽讟谉 讛讜讗 讻诇 讻讱 讜诪讟诇讟诇 诇讗 讞砖讬讘讗 诇讗讘讬讬 诇讛驻住讬拽 讘讬谉 讘' 专砖讜讬讜转 讘讻专诪诇讬转: 讗讬谉 砖诐 诇讗 诪爪专 讻讜'. 讗讟讜诪讗讛 拽讗讬 讻讚诪讜讻讞 讘讛讚讬讗 讘转讜住驻转讗 讚讟讛专讜转 (驻''讬) 讚拽转谞讬 讛谞讻谞住 诇讘拽注讛 讘讬诪讜转 讛讙砖诪讬诐 讜讟讜诪讗讛 讘砖讚讛 驻诇讜谞讬 讗诪专讜 诇驻谞讬 专讘讬 讗诇讬注讝专 讛专讬 讛讬讗 砖诇 专讛''讬 驻讬专砖 专' 诪专讬谞讜住 诪砖诪讜 讻诇 砖讬砖 诇讛 砖诐 讘驻谞讬 注爪诪讛 讻讜' 讜诇讗 讻驻''讛 讚驻讬专砖 诪砖诪讜 讚拽讗诪专 专讘讬 诪专讬谞讜住 讛讬讬谞讜 诪砖诪讜 砖诇 专讘讬 讬讜讞谞谉: 讛注讜诪讚讜转 注诇 讛讙讘讜诇讬诐. 讗讬谉 诇驻专砖 注诇 讛讙讘讜诇讬诐 砖诇 讗''讬 讚讻诪讛 注讬讬专讜转 讞砖讬讘 砖讛诐 讘讗诪爪注 讗''讬 讗诇讗 讘讙讘讜诇讬诐 讚讻诇 砖讘讟 讜砖讘讟 讜讻讜': 讻诇 砖讛专讗讛讜 讻讜'. 讟驻讬 讛讜讛 诇讬讛 诇诪讬谞拽讟 诪讛 砖转讬讞诐 讘讗诇讛 诪住注讬 砖诪讜谞讛 注讬讬专讜转 砖诇 讛诪爪专 讜砖诐 诪驻讜专砖 讛讬讟讘 转讞讜诐 砖诇 讗专抓 讬砖专讗诇: 讞讬讬讘 讘诪注砖专. 讜讗''转 讜讻诇诇讗 讛讜讗 讜讛诇讗 讛专讘讛 讻专讻讬诐 讻讘砖讜诐 注讜诇讬 诪爪专讬诐 讜诇讗 讻讘砖讜诐 注讜诇讬 讘讘诇 讜诇讗 谞转讞讬讬讘讜 讘诪注砖专 讗注''驻 砖讛专讗诐 诇诪砖讛 讜讬''诇 讚拽住讘专 拽讚讜砖讛 专讗砖讜谞讛 拽讬讚砖讛 诇砖注转讛 讜拽讬讚砖讛 诇注转讬讚 诇讘讗 讜讛砖转讗 谞讬讞讗 砖诇讗 转拽砖讬 讻诇 诇讗转讜讬讬 诪讗讬 讚讗转讗 诇讗转讜讬讬 讻专讻讬诐 砖讻讘砖讜 注讜诇讬 诪爪专讬诐 讜诇讗 讻讘砖讜 注讜诇讬 讘讘诇: 诇讗驻讜拽讬 诪讗讬. 转讬诪讛 诪讗讬 拽讗诪专 诇讗驻讜拽讬 诪讗讬 讜讛讗 讻诇 拽讗诪专 讚诪砖诪注 诇讗转讜讬讬 讜讬''诇 讚诪砖讛专讗讛讜 讚讬讬拽 讚诪砖诪注 诇讗驻讜拽讬 讜讗''转 讜诇讬诪讗 诇讗驻讜拽讬 讞讜''诇 讜讬''诇 讚讗讬谉 讝讛 讞讬讚讜砖 讜诇讻讱 讗诪专 诇讗驻讜拽讬 拽讬谞讬 讜拽谞讬讝讬 讜拽讚诪讜谞讬 讗祝 注诇 讙讘 讚诪讗''讬 讛诐: 讛专 砖注讬专 注诪讜谉 讜诪讜讗讘. 转讬诪讛 讚诪砖诪注 讚注诪讜谉 讜诪讜讗讘 诇讗 讻讘砖讜诐 注讜诇讬 诪爪专讬诐 讜讘住驻''拽 讚讬讘诪讜转 (讚祝 讟讝. 讜砖诐) 讗诪专讬谞谉 注诪讜谉 讜诪讜讗讘 诪注砖专讬谉 诪注砖专 注谞讬 讘砖讘讬注讬转 讚讗诪专 诪专 讛专讘讛 讻专讻讬诐 讻讘砖讜 讻讜' 讜拽住讘专 拽讚讜砖讛 专讗砖讜谞讛 诇讗 拽讬讚砖讛 诇注转讬讚 讜讛谞讬讞讜诐 砖讬住诪讻讜 注诇讬讛诐 注谞讬讬诐 讘砖讘讬注讬转 讜讗讬谉 诇讜诪专 讚讛转诐 讘注诪讜谉 讜诪讜讗讘 砖讟讛专讜 讘住讬讞讜谉 讚讛转诐 谞讛讙 砖讘讬注讬转 讚讛讬讬谞讜 注讘专 讛讬专讚谉 讚讗诪专讬谞谉 讘驻住讞讬诐 (讚祝 谞讘.) 讙' 讗专爪讜转 诇讘讬注讜专 讬讛讜讚讛 讜注讘专 讛讬专讚谉 讜讛讙诇讬诇 讜讗讜诪专 专''转 讚注讘专 讛讬专讚谉 讛讬讬谞讜 讗专抓 住讬讞讜谉 讜注讜讙 砖诇讗 讛讬转讛 诪注诪讜谉 讜诪讜讗讘 讜注讜讚 诪转专抓 专''转 讚讘讬讘诪讜转 谞诪讬 讗讬讬专讬 讘注诪讜谉 讜诪讜讗讘 砖诇讗 讟讛专讜 讘住讬讞讜谉 讻讚讛讻讗 讜诇讗 讘讗 诇驻专砖 讛转诐 讗诪讗讬 讗讬谉 砖讘讬注讬转 谞讜讛讙转 砖诐 讚讛讗 讞讜爪讛 诇讗专抓 讛讬讗 讗诇讗 诇驻专砖 诇诪讛 诪注砖专讬谉 诪注砖专 注谞讬 讜诇讗 诪注砖专讬谉 诪注砖专 砖谞讬 砖诇讗 诇砖谞讜转 住讚专 讛砖谞讬诐 讚讘诪住' 讬讚讬诐 (驻''讚 诪砖谞讛 讙) 讗讬讻讗 驻诇讜讙转讗 讚专' 讗诇注讝专 讘谉 注讝专讬讛 讙讝专 砖讬注砖专讜 诪注砖专 砖谞讬 讻诪讜 讘讘讘诇 砖诇讗 诇砖谞讜转 诪住讚专 讛砖谞讬诐 讜专''讟 讙讝专 砖讬注砖专讜 诪注砖专 注谞讬 讻诪讜 讘诪爪专讬诐 砖讛讬讗 拽专讜讘讛 诪注砖专讬谉 诪注砖专 注谞讬 讻讚讬 砖讬讛讜 注谞讬讬 讬砖专讗诇 谞住诪讻讬诐 注诇讬讛诐 讗祝 注诪讜谉 讜诪讜讗讘 砖讛诐 拽专讜讘讬诐 讻讜' 讜讗''转 讜讗诪讗讬 诇讗 诪讬讬转讬 讘讬讘诪讜转 讛讛讜讗 讟注诪讗 讚诪爪专讬诐 讚转谞谉 讘诪住讻转 讬讚讬诐 (砖诐) 讜讬''诇 讚谞讬讞讗 诇讬讛 诇诪讬诪专 讟驻讬 讛专讘讛 讻专讻讬诐 讻讜' 讚诇诪''讚 诇讗 拽讬讚砖讛 讛谞讬讞讜 讗驻讬' 诪讗''讬 注爪诪讛 诇讬讻讘砖 诪驻谞讬 住诪讱 注谞讬讬诐 讜讝讛 讛转讬专讜抓 注讬拽专 讚讘讛讻讬 诪讬转专爪讗 讚诇讗 拽砖讬讗 讚专''讗 讗讚专''讗 讜专讘讬 讬讛讜砖注 讗讚专讘讬 讬讛讜砖注 讜讗讬谉 诇讛讗专讬讱: 注专讚讬住拽讬诐 讗住讬讗 讻讜'. 转讬诪讛 讚诪砖诪注 讗住讬讗 讘讞讜''诇 讛讬讗 讜讗''讻 讛讬讻讬 拽讗诪专 讘驻' 讝讛 讘讜专专 (住谞讛讚专讬谉 讚祝 讻讜. 讜砖诐) 专讘讬 讞讬讬讗 讘专 讝专讜谞拽讬 讜专''砖 讘谉 讬讛讜爪讚拽 讛讜讜 拽讗讝诇讬 诇注讘专 讛砖谞讛 讘注住讬讗 讜讛转谞讬讗 讘驻''拽 讚住谞讛讚专讬谉 (讚祝 讬讗: 讜砖诐 讚''讛 讗讬谉) 讚讗讬谉 诪注讘专讬谉 讗诇讗 讘讬讛讜讚讛 讜讘砖诇诪讗 专''诪 讚注讬讘专 砖谞讛 讘注住讬讗 (诪讙讬诇讛 讬讞:) 讗讬讻讗 诇诪讬诪专 讚诇讗 讛谞讬讞 讻诪讜转讜 讘讗''讬 讻讚讗诪专讬谞谉 讘讘专讻讜转 (讚祝 住讙.) 讗专''注 讗诇讗 专' 讞讬讬讗 讜专''砖 诇讬讻讗 诇诪讬诪专 讚诇讗 讛谞讬讞讜 讻诪讜转谉 讚讛讗 专''诇 讛讜讬 拽专讬 诇讛讜 专讜注讬 讘拽专 讜讞砖讜讚讬诐 注诇 讛砖讘讬注讬转 讜讬''诇 讚讛讛讜讗 诇注讘专 讛讬讬谞讜 讞讬砖讜讘 讻诪讜 讜注讬讘专 砖诇砖 砖谞讬诐 讝讜 讗讞专 讝讜 讚驻专拽 拽诪讗 讚讛转诐 (讚祝 讬讘.) 转讚注 讚讛讗 砖谞讛 砖讘讬注讬转 讛讬转讛 讜转谞讬 讛转诐 (住讜祝 驻''拽) (讚祝 讬讘.) 讚讗讬谉 诪注讘专讬谉 砖谞讬诐 讘砖讘讬注讬转:





专讘讬谞讜 讙专砖讜诐

诇专砖讜转 讗讞转 砖转讬讛谉. 讻讙讜谉 诪专讛"讬 诇专讛"专 讞讬讬讘 讚诪爪讟专驻讬:



诇砖转讬 专砖讜讬讜转 驻讟讜专. 讛讬讬谞讜 诇砖转讬 专砖讜讬讜转 讻讙讜谉 讗诐 讛讬讛 注讜诪讚 讘讘讬转 讚讬砖 诇讜 砖谞讬 驻转讞讬诐 讗讞讚 驻转讜讞 诇专砖讜转 讛专讘讬诐 讜讗讞讚 驻转讜讞 诇专砖讜转 讗讞专 讜讛讜爪讬讗 讞爪讬 讙专讜讙专转 讘驻转讞 讝讛 讜讞爪讬 讙专讜讙专转 讘驻转讞 讝讛:



讗诪专 专讘讛. 讛讬讻讗 讗诪专讬' 诇砖转讬 专砖讜讬讜转 驻讟讜专 讛讜讗 砖讬砖 讞讬讜讘 讞讟讗转 讘讬谞讬讛谉 讻讙讜谉 诪拽讜诐 砖讛讜讗 专讛"讬 讘讬谉 讗诇讜 讘' 专砖讜讬讜转 讛专讘讬诐 讻讙讜谉 注诪讜讚 讙讘讜讛 讬' 讜专讞讘 讚' 诪驻住讬拽 讘讬谉 讗诇讜 讘' 专砖讜讬讜转 讛讜讗讬诇 讚讛讜讗 诪拽讜诐 讞砖讜讘 砖讗诐 讛讬讛 诪讜爪讬讗 讙专讜讙专转 砖诇诐 讘讬讞讚 诪转讜讻讜 诇专讛"专 讞讬讬讘 讞讟讗转 诇讛讻讬 讬砖 诇讜 讻讞 诇讛驻住讬拽讜 讻砖讛讜爪讬讗谉 诇讞爪讗讬谉 讚驻讟讜专:



讗讘诇 讻专诪诇讬转 诇讗. 讛讜讬 讛驻住拽 讜诪爪讟专驻讬谉 讜讞讬讬讘:



讗驻讬' 驻讬住诇讗. 讛讜讬 讛驻住拽 诇砖讘转 讜诇讗 诪爪讟专驻讬:



驻讬住诇讗. 讛讬讬谞讜 讞转讬讻讛 砖诇 注抓 砖谞诪讜讻讛 诪讬' 讜讗讬谞讛 专讞讘讛 讚' 讚讛讬讬谞讜 讻诇 砖讛讜讗 讻注讬谉 诪爪专 讜讞爪讘:



专砖讜转 砖讘转 讻专砖讜转 讙讬讟讬谉 讚诪讬. 诪讛 诇注谞讬谉 讙讟 诪驻住讬拽 砖讗诐 讝专拽 诇讛 讙讟 注诇 讛驻讬住诇讗 讜讛讬讗 注讜诪讚转 注诇 讛拽专拽注 讗讜 注讜诪讚转 注诇 讛驻讬住诇讗 讜讝专拽 讛讙讟 注诇 讛拽专拽注 讗讬谞讜 讙讟 注讚 砖讬讛讬讜 讛讬讗 讜讙讬讟讛 讘诪拽讜诐 讗讞讚 讻讱 诪驻住讬拽 谞诪讬 诇注谞讬谉 砖讘转 讘讬谉 砖谞讬 讞爪讗讬 讙专讜讙专转 诇驻讜讟专讜:



讗讬谉 砖诐 诇讗 诪爪专 讜诇讗 讞爪讘. 讘谞讻住讬 讛讙专 讜讛讞讝讬拽 讘讛 讗讞讚 讘诪讻讜砖讜:



诪讗讬. 注讚 讛讬讻谉 拽谞讛: 讻诇 砖谞拽专讗转 注诇 砖诪讬 砖诇 讙专 讝讻讛: 讛讬讻讬 讚诪讬 谞拽专讗转 注诇 砖诪讜:



讻诇 讛讬讻讗 讚拽专讜 诇讬讛 讘讬 讙专讙讜转讗 讚驻诇谞讬讗 讙专. 讻诇 讛砖讚讛 砖讛讬讛 诪砖拽讛 讛讙专 诪讘讜专讜 讝讻讛 讝讛 讘讛:



砖讘讜 转讬讞诐. 讘讬谉 讗讬砖 诇讞讘讬专讜:



诇讗 诪谞讛 讬讛讜砖注 讘住驻专讜. 讗诇讗 注讬讬专讜转 讛注讜诪讚讜转 注诇 讛讙讘讜诇讬诐 砖诇 讗"讬 诪讻诇诇 讚讗讞专讬谞讬 讛讜讬 讟讜讘讗 砖诇讗 讛讬讛 讬讻讜诇 诇讛讝讻讬专谉:



拽讬谞讬 讜拽谞讬讝讬 讜拽讚诪讜谞讬. 讚讻专转 讛拽讘"讛 诇讗讘专讛诐 讗讘讬谞讜. 驻讟讜专 诪诪注砖专 讚诇讗 专讗诐 诪砖讛 讚讗讬谞谉 诪讝' 注诪诪讬谉 讜讛讬讬谞讜 谞诪讬 讚专讘讬 诪讗讬专 讜专"讬 讜专' 砖诪注讜谉:



驻讬住拽讗 砖谞讬诐. 诪注讬讚讬诐 讗讜转讜 讘专讗砖讜谞讛. 砖讗讻诇讛 砖谞讛 专讗砖讜谞讛:



讜砖谞讬诐 讘砖谞讛 砖谞讬讛 讜砖谞讬诐 讘砖诇讬砖讬' 讜谞诪爪讗讜 讝讜诪诪讬谉. 诪砖诇砖讬谉 讘讬谞讬讛谉. 讻诇 讻转 诪砖诇诪转 诇讜 砖诇讬砖 讚诪讬 讛拽专拽注:





专诪讘"谉

讛讗 讚讗诪专讬谞谉 诇注谞讬谉 砖讘转 讗讘诇 驻讬住诇' 诇讗 讜专讘讗 讗诪专 讗驻讬' 驻讬住诇'. 谞专讗讛 讚讚讜拽讗 诇注谞讬谉 砖讘转 讻讚讗诪专讬谞谉 专砖讜转 砖讘转 讻专砖讜转 讙讬讟讬谉 讚诪讬 讗讘诇 诇谞讻住讬 讛讙专 讗讬谉 诇讱 讚讘专 砖讗讬谞讜 拽讘讜注 讜诪驻住讬拽 讜讗注"讙 讚拽讬诇讗 讛驻住拽讛 讚讙专 诪讛驻住拽讛 讚砖讘转 讘讚讗诪专讬谞谉 诪驻住讬拽讬谉 讘谞讻住讬 讛讙专 讗讘诇 砖讘转 诇讗 讛谞讬 诪讬诇讬 诇注谞讬谉 讞爪专 讜讞爪专 讚拽讘讬注讬 讗讘诇 驻讬住诇' 诇讗 讜讻谉 讻转讘 专' 讗讘专讛诐 讘专' 讚讜讚 讝"诇 讜诪爪讬谞讜 讛驻住拽讜转 诇驻讬讗讛 讻讙讜谉 谞讬专 讜讝专注 讗讞专讜谉 讗讬 讛讚注转 谞讜转谞讛 砖讬驻住拽讜 诇谞讻住讬 讛讙专 讗诇讗 讘讚讘专讬诐 讛拽讘讜注讬诐 讜诪讞讜讘专讬诐 讜讻谉 驻讬住诇' 讜讚讗讬 讗讬谞讛 诪驻住拽讛 诇驻讬讗讛 诪讚拽转谞讬 讜讗谞讜 诪驻住讬拽讬谉, 讗讘诇 讛专讘 专' 诪砖讛 住讜讘专 讻诇 砖诪驻住讬拽 诇驻讗讛 讜诇讙讬讟讬谉 诪驻住讬拽 讘讙专. 



砖注讬专 注诪讜谉 讜诪讜讗讘. 讗讬讻讗 诇讗拽砖讜讬讬 讛讻讗 讚讛讗 讗诪专讬谞谉 讘诪住讻转 讬讘诪讜转 讜讘诪住讻转 讞讙讬讙讛 注诪讜谉 讜诪讜讗讘 诪注砖专讬谉 诪注砖专 注谞讬 讘砖讘讬注讬转 讜讗诪专讬谞谉 讘诪住讻转 讞讙讬讙讛 诪讛 讟注诐 讛专讘讛 讻专讻讬诐 讻讘砖讜诐 注讜诇讬 诪爪专讬诐 讜诇讗 讻讘砖讜诐 注讜诇讬 讘讘诇 讜讛谞讬讞讜诐 讻讚讬 砖讬住诪讻讜 注诇讬讛诐 注谞讬讬诐 讘砖讘讬注讬转 讻诇讜诪专 讜拽讚讜砖讛 专讗砖讜谞讛 诇讗 拽讚砖讛 诇注转讬讚 诇讘讗 讗诇诪讗 注讜诇讬 诪爪专讬诐 讻讘砖讜诐 讜讻谉 讛讜讗 讗讜诪专 讜讚讗讬 砖讛专讬 讻讘砖讜 住讬讞讜谉 讜注讜讙 讜注诪讜谉 讜诪讜讗讘 讟讬讛专讜 讘住讬讞讜谉 讜诇讗讜 拽讜砖讬' 讛讬讗 讚讛讗 诇讗讜 讻讜诇讛讜 讟讬讛专讜 讘住讬讞讜谉 讗诇讗 诪拽爪转谉 讻诪讜 砖讻转讜讘 讘讬驻转讞 诪讗专谞讜谉 注讚 讛讬讘讜拽 讗讘诇 注讬拽专 讗专抓 讘谞讬 注诪讜谉 住讘讘讜 讗讜转讛 讜诇讗 讛转讙专讜 讘讛 讜诪驻讜专砖 讘转讜专讛 讜讛诐 砖讬砖专讗诇 注转讬讚讬谉 诇讻讘砖 诇注转讬讚 诇讘讗.
讜讗讬讻' 讚讙专住讬 诇讛 讛讻讬, 注诪讜谉 讜诪讜讗讘 诪注砖专讬谉 诪注砖专 注谞讬 讘砖讘讬注讬转 讜讘注讬谞谉 诪讛 讟注诐 讻诇讜诪专 诪驻谞讬 诪讛 讗转讛 诪砖谞讛 诪住讚专 讛砖谞讬诐 讗讬 讻讘砖讜诐 注讜诇讬 诪爪专讬诐 诇讗 诇讬注砖专 讻诇诇 讜讛讜注讬诇 讜诇讗 讻讘砖讜诐 讬注砖专讜 讻讚讬谞谉 诪讚讘专讬讛诐 诪注砖专 砖谞讬 讜讻讬 讛讗讬 讙讜谞讗 讗讬转' 讘诪住' 讬讚讬诐 讗诪专 诇讜 讗谞讬 诇讗 砖谞讬转讬 诪住讚专 讛砖谞讬诐 讗转讛 诪砖谞讛 诪住讚专 讛砖谞讬诐 注诇讬讱 诇讛讘讬讗 专讗讬讛.
讜讛讻讬 讙专住讬谞谉 讛转诐, 讛专讘讛 讻专讻讬诐 讻讘砖讜诐 注讜诇讬 诪爪专讬诐 讜诇讗 拽讚砖讜诐 讻讚讬 砖讬住诪讜讻讜 注诇讬讛诐 注谞讬讬诐 讘砖讘讬注讬转 讜讗祝 注讜诇讬 讘讘诇 诇讗 讻讘砖讜诐 讜诇讗 拽讚砖讜诐 讻讚讬 砖讬住诪讻讜 注诇讬讛诐 注谞讬讬诐 讘砖讘讬注讬转 讻诇讜诪专 讜讗祝 注诪讜谉 讜诪讜讗讘 砖诇讗 谞讻讘砖讜 诪注砖专 注谞讬 谞讙讝讜专 注诇讬讛谉 诪驻谞讬 砖拽专讜讘讬谉 诇讗专抓 讬砖专讗诇 讻诪讬 砖注砖讜 注讜诇讬 诪爪专讬诐 讜讘讘诇 砖讞砖砖讜 砖讬住诪讻讜 注谞讬讬诐 注诇 讛拽专讜讘讜转 诇讗专抓 讬砖专讗诇 讜讛讬讬谞讜 讚诪讛讚专 专' 讟专驻讜谉 诇专' 讗诇注讝专 讘谉 注讝专讬讛 讘诪住讻转 讬讚讬诐 讗祝 注诪讜谉 讜诪讜讗讘 诪注砖专讬谉 诪注砖专 注谞讬 讘砖讘讬注讬转 诪驻谞讬 砖讛谉 拽专讜讘讜转 诇讗专抓 讬砖专讗诇 讻诇讜诪专 讜住讜诪讻讬谉 注谞讬讬 讬砖专讗诇 注诇讬讛谉 讜诇讬讻' 讘注讬拽专 谞讜住讞讬.
讜讛讻讬 讙专住讬谞谉 讘讛讚讬' 讘诪住讻转 讞讙讬讙讛 (讙,讘) 讘注讬拽专 谞讜住讞讬 注转讬拽讬 诪驻谞讬 砖拽讚讜砖讛 专讗砖讜谞讛 拽讚砖讛 诇砖注转讛 讜诇讗 拽讚砖讛 诇注转讬讚 诇讘讗 讜诪讬讛讜 讗讬 讛讻讬 拽砖讬' 讚讗诐 讻谉 住讘讬专' 诇讬讛 诇专' 讗诇讬注讝专 拽讚讜砖讛 专讗砖讜谞讛 拽专砖讛 诇砖注转讛 讜诇讗 拽讚砖讛 诇注转讬讚 诇讘讗 讚专' 讗诇讬注讝专 拽转谞讬 诇讛 讘诪住讻转 讬讚讬诐 讜讘诪住讻转 讞讙讬讙讛 讘诪注砖讛 讚专' 讬讜住讬 砖诪讛诇讱 诇讛拽讘讬诇 驻谞讬 专' 讗诇讬注讝专 讘诇讜讚 讜讻讜' 讜讘诪住讻转 砖讘讜注讜转 注住拽讬' 讚专' 讗诇注讝专 住讘专 拽讚讜砖讛 专讗砖讜谞讛 拽讚砖讛 诇砖注转讛 住讘专 讜拽讚砖讛 诇注转讬讚 诇讘讗, 讜讻转讬讘谞' 诇讛 讛转诐 讘住讬讬注转' 讚砖诪讬讗. 



诪转谞讬': 谞诪爪讗讜 砖诇砖转谉 讝讜诪诪讬谉 诪砖诇诪讬谉 诇讜 讗转 讛讻诇. 讛专"专 讬讜住祝 讛诇讜讬 讝"诇 讗讜拽诪' 讘讚专诪讝讬 专诪讜讝讬 讜讻讚讗诪专讬谞谉 讙讘讬 注讚讜转 讛注讚' 砖讜专 诪讜注讚 讘讘讘讗 拽诪讗 讜讬砖 诪讬 砖讗讜诪专 讜讗驻讬诇讜 讘诇讗 专诪讝讬 专诪讜讝讬 诪讞讬讬讘讬 诇砖诇讜诪讬 诪砖讜诐 讚讛谞讬 转专讬 讻讬转讬 拽诪讗讬 讜讚讗讬 讬讚注讬 讚讗讬讻' 讻转 砖诇讬砖讬转 讚讗讬 诇讗 诇讗 讛讜讛 讛讗讬 讙讘专' 诪讬讬转讬 诇讛讜 诇砖诇讜诪讬 驻讬专讬 讗驻讜诪讬讬讛讜 讚诪住转讘专讗 讚诇讗 诪讬讬转讬 诇讗讬谞讬砖 讞讜讘转' 诇谞驻砖讬讛 讻讚讗诪专讬谞谉 讘诪爪讬注讗 讜讻讬讜谉 讚讗讬讛讜 诪讬讬转讬 诇讛讜 讜讘讛讚讬讛 讗转讜 讜讚讗讬 讬讚注讬 讚讗讬转 诇讬讛 住讛讚讬 讗讞专讬谞讬 讜诇讗 讙专注 诪专诪讬讝讗 诇驻讬' 讜诪砖诇诪讬谉 诇讜 讗转 讛讻诇. 
讜诪讛 砖驻讬专砖 讛专讘 讛诇讜讬 讝"诇 讘讜, 讛谉 注讚讜转 讗讞转 诇讛讝诪' 讗讬谞讜, 讗讘诇 驻讬专讜砖 诪砖谞转谞讜 讻驻讬专讜砖 讗讜转讛 砖讗诪专讜 讘讘讘讗 拽诪讗 讙讘讬 讛注讚讛 砖讗诐 讛注讬讚讜 砖谞讬诐 讘专讗砖讜谞讛 讜砖谞讬诐 讘砖谞讬讬讛 讜砖谞讬诐 讘砖诇讬砖讬转 讛专讬 讗诇讜 砖诇砖 注讚讬讜转 讜讛谉 注讚讜转 (讗讞讚) 讗讞转 诇讛讝诪讛 诇驻讬讻讱 谞诪爪讗转 讻转 专讗砖讜谞讛 讝讜诪诪转 讛专讬 讻讗谉 砖转讬 注讚讬讜转 讜讛讜讗 驻讟讜专 讜讛谉 驻讟讜专讬谉 讗祝 讻讗谉 驻讬' 诪砖谞转谞讜 砖讛谉 注讚讜转 讗讞转 砖讗讬谉 诪砖诇诪讬谉 诪诪讜谉 注讚 砖讬讝讜诪讜 讻讜诇谉.
讗讘诇 诪砖讬讝讜诪讜 讻讜诇谉 讘讜讚讗讬 诪砖诇诪讬谉, 砖讗诐 诇讗 转讗诪专 讻谉 讗祝 注讚讜转谉 诪注讬拽专' 讘讟诇讛 讚讛讜讬讗 诇讛 注讚讜转 砖讗讬 讗转讛 讬讻讜诇 诇讛讝讬诪讛 讜讗讬 拽砖讬' 诇讱 讛讙注 注爪诪讱 砖讗诐 讛讜讝诪讜 诪驻讬讛谉 砖诇 讗讞讬' 讗讬谉 诪讝讜诪讬' 讝讜 讻讘专 讛拽砖讜 讗讜转讛 讘讙诪专' 讜讗诪专讜 讛讝诪讛 诪注诇诪' 讗转讬 诇讛 讻讚诪驻讜专砖 讘住谞讛讚专讬谉 讜讛专讬 砖讗诪专讜 砖谞讬诐 诪注讬讚讬谉 讗谞讜 讘讗讬砖 驻诇讜谞讬 砖诇讜讛 诪驻诇讜谞讬 诪谞讛 讘拽谞讬谉 讗讜 砖诇讗 讛讙讬注 讝诪谉 讜讞讬讬讘讜讛讜 讘"讚 讛诇讱 讜讛讘讬讗 砖谞讬诐 讜讛谉 拽专讜讘讬谉 诇专讗砖讜谞讬诐 讜讛注讬讚讜 砖驻专注 诇讜 诪谞讛 讘讬讜诐 驻诇讜谞讬 讜谞诪爪讗讜 讝讜诪诪讬谉 讜讚讗讬 诪砖诇诪讬谉 讛讙注 注爪诪讱 砖诪驻讬讛诐 砖诇 专讗砖讜谞讬诐 讛谉 诪砖诇诪讬谉 砖讗诇诪诇讗 讻谉 诇讗 讛讬讛 诪转讞讬讬讘 讻诇讜诐 讘注讚讜转 讗诇讜 讻讬讜谉 砖讛谉 砖转讬 注讚讬讜转 讞讬讬讘讬诐 讜讻谉 讘砖谞讬诐 讗讜诪' 拽讚砖 驻诇讜谞讬 讜砖谞讬诐 讗讜诪专讬诐 讘注诇 讗讞专 讻讱 讛讜讗 讛讚讬谉 讜讘转讜住驻转' 转谞讬 诇讛 谞诪讬 讛讻讬 讘讬讗 讗讞讬 讛讞讝讬拽 讘驻谞讬 砖谞讬诐 砖谞讛 专讗砖讜谞讛 讜讻讜' 讜讗讬谉 爪专讬讱 诇驻谞讬诐, 讜讘讙诪专' 讛讜讗 诪驻讜专砖.





专砖讘"讗

 讗诪专 专讘 驻驻讗 讚拽专讜 诇讬讛 讙专讙讜转讗 讚驻诇谞讬讗. 讜讗诐 转讗诪专 讜讛讗 专讘 驻驻讗 讛讜讗 讚讗诪专 诇注讬诇 诪砖诪讬讛 讚专讘 讘砖讚讛 砖讗讬谞讛 诪住讜讬讬诪转 讘诪爪专讬讛 讻讚讗讝讬诇 转讬讬专讗 讚转讜专讬 讜讛讚专. 讜讬"诇 讛讛讜讗 诪砖诪讬讛 讚专讘 讜讛讗 诪砖诪讬讛 讚专讘 诪专讬谞讜住 讜驻诇讬讙讬. 讜讬砖 诪转专爪讬诐 讚诇讗 驻诇讬讙讬, 讜讚专讘 讘砖讚讛 诇讘谉 讜讚专讘讬 诪专讬谞讜住 讘砖讚讛 讘讬转 讛砖诇讞谉. 讜讬砖 诪驻专砖讬诐 讚专讘讬 诪专讬谞讜住 讘砖讚讛 讗讬诇谉. 讜讻谉 驻讬专砖 专"讞 讝"诇, 讚拽专讜 诇讛 讘讬转 讙专讙讜转讗 讚驻诇谞讬讗 讗祝 注诇 驻讬 砖讗讬谞讛 诪住讬讬诪转 讘诪爪专讬讛 讚诪讬讗 诇诪住讜讬诪转.



 诪转谞讬': 砖谞讬诐 诪注讬讚讬谉 讗讜转讜 砖讗讻诇讛 砖诇砖 砖谞讬诐 讜讛讜讝诪讜 诪砖诇讬诪讬谉 讗转 讛讻诇. 谞专讗讛 诇讬 讚讛讗 讚拽转谞讬 讗转 讛讻诇 诇讗讜 诇专讘讜转 讗转 讛驻讬专讜转 拽讗诪专, 砖讛专讬 讗驻讬诇讜 讘诇讗 注讚讜转谉 砖诇 讗诇讜 讛驻住讬讚 讗转 讛驻讬专讜转, 砖讛专讬 讛讜讗 讗讬谞讜 诪讜讚讛 讘讗讻讬诇转讜, 砖讗讬诇讜 讛讜讗 诪讜讚讛 讘讗讻讬诇转讜 讻讘专 讛讜讚讛 讘讞讝拽转讜 讜讗讘讚 拽专拽注 讜驻讬专讜转. 讜转讚注 砖讛专讬 诇讗 诪爪讗谞讜 砖讬讛讗 诪砖诇诐 驻讬专讜转 讗诇讗 讻砖讬砖 诇讜 注讚讬诐 砖讗讻诇讛 砖转讬 砖谞讬诐, 讜讗讬 谞诪讬 讘注讚 讗讞讚 砖诇 砖转讬 砖谞讬诐 讜诪讜讚讛, 讻讚讗诪专讬谞谉 诇注讬诇 (讘讘讗 讘转专讗 诇讚,讗) 讗讬 讚诪讬讗 讚专讘讬 讗讘讗 诇转专转讬谉 砖谞讬谉 讜诇驻讬专讬. 讜讻谉 讻转讘 专' 讬爪讞拽 讛讝拽谉 讝"诇, 讜讻诪讜 砖讻转讘转讬 诇诪注诇讛. 讗诇讗 讻诇驻讬 砖讛讜讗 注转讬讚 诇讜诪专 砖谞讬诐 讘专讗砖讜谞讛 讜砖谞讬诐 讘砖谞讬讛 讜砖谞讬诐 讘砖诇讬砖讬转 讜讛讜讝诪讜 诪砖诇讬砖讬谉 讘讬谞讬讛诐, 砖谞讛 讻讗谉 诪砖诇诪讬谉 讗转 讛讻诇, 讗祝 注诇 驻讬 砖讗讬谞讛 爪专讬讻讛. 讜讗讬 谞诪讬, 诪砖诇诪讬谉 讗转 讛讻诇 讗祝 驻讬专讜转 砖诇 砖诇砖 砖谞讬诐 驻讞讜转 诪讛 砖讛讜讗, 讗诐 讬砖 诇讜 注讚讬诐 砖讗讻诇讜 砖诇砖 砖谞讬诐 驻讞讜转 讗讜 讞讚砖 讗讜 讬讜诐 讗讞讚, 讗诇讗 砖讗讬谉 诇砖讜谉 讛讻诇 诪讞讜讜专 诇驻讬专讜砖 讝讛, 砖诇讗 讛讻诇 诪诪砖 讛谉 诪砖诇诪讬谉, 讻诪讜 砖讗诪专谞讜, 讻谞"诇. 讜讻讱 诪爪讗转讬讛 讘讬专讜砖诇诪讬, 讚讙专住讬谞谉 讛转诐: 讗诪专 诇讜 诪讛 讗转讛 注讜砖讛 讘转讜讱 砖诇讬 砖讬砖 诇讬 讘讛 砖谞讬 讞讝拽讛 讜讛讘讬讗 注讚讬诐 砖讬砖 诇讜 讘讛 砖谞讬 讞讝拽讛 讜讛诇讱 讜讛讜讝诪讜 注讚讬讜 谞讜转谉 诇讜 讗转 讛砖讚讛 讜讗讜讻诇 驻讬专讜转 砖诇 砖诇砖 砖谞讬诐.





讛诪讗讬专讬

讛转讘讗专 讘诪拽讜诪讜 砖讝讛 砖谞讗诪专 讘转讜专讛 诇注谞讬谉 讙讟 讜谞转谉 讘讬讚讛 诇讗 讬讚讛 诪诪砖 讗诇讗 讘专砖讜转讛 讜讗诐 讛砖讗讬诇讛 讛讘注诇 诪拽讜诐 讘讞爪专讜 讜谞转讙诇讙诇 注诇 讛驻讬住诇讗 砖讘讞爪专 讗诐 讗讬谉 讘讗讜转讛 驻讬住诇讗 讗专讘注 讗诪讜转 注诇 讗专讘注 讗诪讜转 讜讗讬谞讛 讙讘讜讛讛 注砖专讛 讟驻讞讬诐 讜讗讬谉 诇讛 砖诐 诇讜讜讬 讗讬谉 讝讛 专砖讜转 诇注爪诪讜 讜诪讙讜专砖转 讜讗诐 讬砖 砖诐 讗讞讚 诪讚讘专讬诐 讗诇讜 讗讬谞讛 诪讙讜专砖转 砖讝讛 专砖讜转 讘驻谞讬 注爪诪讜 讛讜讗 讜诪拽讜诐 讗讞讚 讛砖讗讬诇讛 讜诇讗 砖谞讬诐 讜诇驻讬 砖讟转谞讜 讗祝 诪爪专 讜讞爪讘 诪驻住讬拽讬谉 诇注谞讬谉 讝讛 砖讗诐 讛讬转讛 讛讬讗 讘讗讜转讛 讞爪专 讜讛砖讗讬诇讛 诇讜 诇讗 讛砖讗讬诇 诪讛 砖诪谉 讛诪爪专 讜讛讞爪讘 讜讗讬诇讱 讗注"驻 砖讛讬讗 讞爪专 讗讞转 讜诇砖讟转 讙讚讜诇讬 讛诪讞讘专讬诐 讝讜 砖讛讝讻专谞讜 诇注谞讬谉 讙讬讟讬谉 诪驻住拽转 讘谞讻住讬 讛讙专:



注讬拽专 讗专抓 讬砖专讗诇 讛讬转讛 讗专爪诐 砖诇 砖讘注讛 注诪诪讬谉 讜讛讬讗 讛讗专抓 砖讛专讗讛 讛拽讘"讛 诇诪砖讛 讜诪"诪 讗专抓 住讬讞讜谉 讜注讜讙 讜讛讬讗 砖讻讘专 讛讬转讛 诪注诪讜谉 讜诪讜讗讘 讗祝 讛讬讗 讘讻诇诇 讗专抓 讬砖专讗诇 讜讘讻诇诇 讞讬讜讘 诪注砖专 讜诪"诪 讘拽讚讜砖 注讝专讗 诇讗 讻讘砖讜 讻诇 讛讻专讻讬诐 砖讻讘砖讜诐 注讜诇讬 诪爪专讬诐 讗诇讗 讛谞讬讞讜 诪讛诐 讘讻讜谞讛 砖诇讗 诇讬拽讚砖 讘拽讚讜砖转 讛讗专抓 讻讚讬 砖讬讝专注讜诐 讘砖讘讬注讬转 讜讬住诪讻讜 注诇 讗讜转诐 讛讝专讬注讜转 讘诇拽讟 砖讻讞讛 讜驻讗讛 讜讘讻诇诇 讗诇讜 讗专抓 住讬讞讜谉 讜注讜讙 讛诪讬讜讞住讜转 诇注诪讜谉 讜诪讜讗讘 讜诪"诪 诪讞讜讬讬讘讬谉 讛讬讜 讘诪注砖专讜转 诪讚讘专讬 讞讻诪讬诐 谞诪爪讗 砖注诪讜谉 讜诪讜讗讘 谞转拽讚砖讛 讘拽讚讜砖 专讗砖讜谉 诇拽讚讜砖 讙诪讜专 诪谉 讛转讜专讛 讜讘拽讚讜砖 砖谞讬 诪讚讘专讬 住讜驻专讬诐 讗"讻 诪讛讜 砖讗诪专讜 讘讻讗谉 注诇 注诪讜谉 讜诪讜讗讘 砖诇讗 谞转讞讬讬讘讛 讘诪注砖专 诇讗 谞讗诪专 讗诇讗 注诇 讛讗专抓 砖谞砖讗专讛 讘讬讚诐 讛讗 诪讛 砖讻讘砖讜 诪讛诐 住讬讞讜谉 讜注讜讙 讘讻诇诇 讗专抓 讬砖专讗诇 讘拽讚讜砖 专讗砖讜谉 讜讻讘专 讘讬讗专谞讜 注谞讬谉 讝讛 讘诪住讻转 讞讙讬讙讛:



讛诪砖谞讛 讛砖砖讬转 讛讻讜谞讛 诇讘讗专 讘讛 注谞讬谉 讛讞诇拽 讛讞诪讬砖讬 讘注讚讜转 讞讝拽讛 砖讛讜讝诐 讛讬讗讱 讛讜讗 讚讬谞讜 讜讗诪专 注诇 讝讛 砖谞讬诐 诪注讬讚讬谉 讗讜转讜 砖讗讻诇讛 砖诇砖 砖谞讬诐 讜谞诪爪讗讜 讝讜诪诪讬谉 诪砖诇诪讬谉 诇讜 讗转 讛讻诇 砖谞讬诐 讘专讗砖讜谞讛 讜砖谞讬诐 讘砖谞讬讛 讜砖谞讬诐 讘砖诇讬砖讬转 诪砖诇砖讬谉 讘讬谞讬讛诐 砖诇砖讛 讗讞讬诐 讜讗讞讚 诪爪讟专祝 注诪讛诐 讛专讬 讗诇讜 砖诇砖 注讚讬讜转 讜讛谉 注讚讜转 讗讞转 诇讛讝诪讛 讗诪专 讛专"诪 诪砖诇砖讬谉 讻诇讜诪专 讬讞诇讜拽讜 讘讬谞讬讛诐 讬砖诇诐 讻诇 讗讞讚 砖转讜转 讛诪诪讜谉 讜讻讬爪讚 讗讞讚 诪爪讟专祝 注诪讛诐 讻讙讜谉 砖讛注讬讚 诪砖讛 注诐 专讗讜讘谉 砖讗讻诇讛 砖谞讛 讜讗讞"讻 讬注讬讚 讛讜讗 诪砖讛 讘注爪诪讜 注诐 砖诪注讜谉 砖讗讻诇讛 砖谞讛 砖谞讬讛 讗讞"讻 讬注讬讚 讗讜转讜 诪砖讛 注诐 诇讜讬 砖讗讻诇讛 砖谞讛 砖诇讬砖讬转 注讚讜转 讝讜 拽讬讬诪转 讜注诇转讛 讞讝拽讛 讘爪讬专讜祝 讗诇讜 讛砖诇砖 注讚讬讜转:



讗诪专 讛诪讗讬专讬 砖谞讬诐 砖讛注讬讚讜 注诇 讗讞讚 砖讗讻诇讛 砖谞讬 讞讝拽讛 讜讛讜讝诪讜 讛专讬 讗诇讜 诪砖诇诪讬谉 诇讝讛 讛诪注专注专 讚诪讬 讛砖讚讛 诪诇讘讚 拽专拽注 砖注专注专 注诇讬讜 砖诪讜爪讬讗讬谉 讗讜转讜 诪讬讚 讛诪讞讝讬拽 讜诪注诪讬讚讬谉 讗讜转讜 讘讞讝拽转讜 讛注讬讚讜 砖谞讬诐 注诇 讛专讗砖讜谞讛 讜砖谞讬诐 注诇 讛砖谞讬讛 讜砖谞讬诐 注诇 讛砖诇讬砖讬转 讜讛讜讝诪讜 讻诇诐 诪砖诇砖讬谉 讘讬谞讬讛诐 讜驻讜专注 讻诇 讻转 诪讛诐 砖诇讬砖 讚诪讬 讛砖讚讛 讜诪"诪 讗诐 诇讗 讛讜讝诪讜 讻诇诐 讗讬谉 讗讜转诐 砖讛讜讝诪讜 诪砖诇诪讬诐 讻诇讜诐 讜讗驻讬诇讜 讛讜讝诪讛 讛讻转 讛诪注讬讚讛 注诇 砖谞讛 砖诇讬砖讬转 砖讛讬讗 讙讜诪专转 注谞讬谉 讛讞讝拽讛 砖讗注"驻 砖讛谉 砖诇砖 讻转讬 注讚讬讜转 注讚讜转 讗讞转 讛谉 诇注谞讬谉 讛讝诪讛 讜讗讬谉 谞注砖讬谉 讝讜诪诪讬谉 注讚 砖讬讝讜诪讜 讻诇诐 砖诇砖讛 讗讞讬诐 讜讗讞讚 诪爪讟专祝 注诪讛诐 讜讛注讬讚 讗讞讚 诪谉 讛讗讞讬诐 注诐 讗讞讚 砖讘砖讜拽 注诇 砖谞讛 专讗砖讜谞讛 讜讛砖谞讬 注诐 讝讛 砖讘砖讜拽 注诇 砖谞讛 砖谞讬讛 讜讛砖诇讬砖讬 注诐 讝讛 砖讘砖讜拽 诇讛注讬讚 注诇 讛砖诇讬砖讬转 讛专讬 讛讞讝拽讛 诪转拽讬讬诪转 注诇 驻讬讛诐 讜讗讬谉 讚谞讬谉 讗讜转讛 诇注讚讜转 讗讞讚 诇讬驻住诇 讘谞诪爪讗 讗讞讚 诪讛诐 拽专讜讘 讜讻讜' 讗诇讗 讻诇 砖谞讛 讜砖谞讛 注讚讜转 讘驻谞讬 注爪诪讛 讜诇讗 讛注讬讚 讝讛 注诇 诪讛 砖讛注讬讚 讗讞讬讜 讜诇注谞讬谉 讛讝诪讛 谞注砖讛 注讚讜转 讗讞转 讜讗讬谉 谞注砖讬谉 诪讜讝诪讬谉 注讚 砖讬讜讝诪讜 讻诇诐 讜砖转讚注 讻转 讗讞转 讘注讚讜转 讞讘专转讛 注诇 讛讚专讱 砖讘讬讗专谞讜 讘拽诪讗 驻专拽 讻讬爪讚 讛专讙诇 讜讻谉 讛讬讗 注讚讜转 讗讞转 诇注谞讬谉 砖诪砖诇砖讬谉 讘讬谞讬讛诐 砖讛专讬 诪"诪 注讚讜转讛 砖诇 讻转 讗讞转 诇讗 讛讬转讛 诪讜注讬诇讛 讻诇讜诐 讜谞诪爪讗讜 砖诇砖转 讛讗讞讬诐 诪砖诇诪讬谉 讚诪讬 讞爪讬讛 讜讝讛 砖谞爪讟专祝 注诐 讻诇 讗讞讚 诪讛诐 诪砖诇诐 讚诪讬 讞爪讬讛 砖讛专讬 讛注讬讚 讻谞讙讚 砖诇砖转谉 讜诪"诪 讗讬谞讛 注讚讜转 讗讞转 诇讬讘讟诇 讛讗讞讚 讘讛讝诪转 讛砖谞讬 砖讛专讬 讗讬谉 诇讝讜 讗爪诇 讝讜 讻诇讜诐 讜讘驻讬专讜砖讬 诪拽爪转 讙讗讜谞讬诐 专讗讬转讬 讘注讚讜转 讗讞转 诇讛讝诪讛 讚讘专讬诐 砖谞专讗讛 诪讛诐 砖讗诐 讛讜讝诪讜 讗讬谉 诪砖诇诪讬谉 讛讜讗讬诇 讜讗讬谉 讛讛讝诪讛 诪转拽讬讬诪转 诇讗讞转 讗诇讗 讘注讚讜转 讞讘专转讛 砖讗诇诪诇讗 注讚讜转讛 砖诇 讝讜 诇讗 讛讬转讛 注讚讜转讛 砖诇 讝讜 诪讜注诇转 讻诇讜诐 讜讻砖诐 砖讗讬谉 讛讗讞讚 诪注讬讚 诇讞讬讜讘 拽专讜讘讜 讻讱 讗讬谞讜 诪注讬讚 诇讙专讜诐 诇讜 讛讝诪讛 注诇 讬讚讜:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





砖讬讟讛 诪拽讜讘爪转

讗讬谉 砖诐 诇讗 诪爪专 讜诇讗 讞爪讘 诪讗讬. 驻讬专砖 专讘讬 诪专讬谞讜住 诪砖诪讜 砖诇 专讘讬 讬讜讞谞谉 砖讗诪专 砖讛诪爪专 讜讛讞爪讘 诪驻住讬拽讬诐 讘谞讻住讬 讛讙专 讻诇 砖谞拽专讗' 注诇 砖诪讜. 拽砖讬讗 诇讬 讜讛讗 讗诪专讬谞谉 诇注讬诇 讗讬谞讛 诪住讜讬讬诪转 讘诪爪专讬讛 注讚 讻诪讛 讗诪专 专讘 驻驻讗 讻讚讗讝讬诇 转讬讬专讗 讚转讜专讬 讜讛讚专. 讜讗讬讻讗 诇诪讬诪专 讛转诐 诇讚注转 专讘 讛讻讗 专讘讬 诪专讬谞讜住 诇讚注转 专讘讬 讬讜讞谞谉 讜诪砖诪讜 砖诇 专讘讬 讬讜讞谞谉. 诪讬讛讜 讛讗 拽砖讬讗 诇讬 讛专讘 讝"诇 砖讛讘讬讗 讚讘专讬 砖谞讬讛诐 讛讬讛 诇讜 诇讛讘讬讗 讚讘专讬 专讘 讜讚讘专讬 专讘 驻驻讗 讚讛讜讗 讘转专讗 讚诪驻专砖 诪讬诇转讬讛 讚专讘. 讛专讗讘"讚 讝"诇. 讜讛专讗"砖 讝"诇 转讬专爪讛 讘驻住拽讬讜 注讬讬谉 砖诐.  


诪转谞讬转讬谉: 砖谞讬诐 诪注讬讚讬谉 砖讗讻诇讛 砖诇砖 砖谞讬诐 讜讛讜讝诪讜 诪砖诇诪讬谉 讗转 讛讻诇. 谞专讗讛 诇讬 讚讛讗 讚拽转谞讬 讗转 讛讻诇 诇讗讜 诇专讘讜转 讗转 讛驻讬专讜转 拽讗诪专 砖讛专讬 讗驻讬诇讜 讘诇讗 注讚讜转诐 砖诇 讗诇讜 讛驻住讬讚 讗转 讛驻讬专讜转 砖讛专讬 讛讜讗 讗讬谞讜 诪讜讚讛 讘讗讻讬诇转讜 砖讗诇讜 讛讜讗 诪讜讚讛 讘讗讻讬诇转讜 讻讘专 讛讜讚讛 讘讞讝拽转讜 讜讗讘讚 拽专拽注 讜驻讬专讜转 讜转讚注 砖讛专讬 诇讗 诪爪讗谞讜 砖讬讛讗 诪砖诇诐 驻讬专讜转 讗诇讗 讻砖讬砖 诇讜 注讚讬诐 砖讗讻诇讛 砖转讬 砖谞讬诐 讜讗讬 谞诪讬 讘注讚 讗讞讚 砖诇 砖转讬 砖谞讬诐 讜诪讜讚讛 讻讚讗诪专讬谞谉 诇注讬诇 讗讬 讚诪讬讗 讚专讘讬 讗讘讗 诇转专转讬谉 砖谞讬谉 讜诇驻讬专讬 讜讻谉 讻转讘 专讘讬谞讜 讬爪讞拽 讛讝拽谉 讝"诇 讜讻诪讜 砖讻转讘转讬 诇诪注诇讛. 讗诇讗 讻诇驻讬 砖讛讜讗 注转讬讚 诇讜诪专 砖谞讬诐 讘专讗砖讜谞讛 讜砖谞讬诐 讘砖谞讬讛 讜砖谞讬诐 讘砖诇讬砖讬转 讜讛讜讝诪讜 诪砖诇诪讬谉 讘讬谞讬讛诐 砖谞讛 讻讗谉 诪砖诇诪讬谉 讗转 讛讻诇 讜讗祝 注诇 驻讬 砖讗讬谞讛 爪专讬讻讛 讜讗讬 谞诪讬 诪砖诇诪讬谉 讗转 讛讻诇 讗祝 驻讬专讜转 砖诇 砖诇砖 砖谞讬诐 驻讞讜转 诪砖讛讜 讗诐 讬砖 诇讜 注讚讬诐 砖讗讻诇讜 砖诇砖 砖谞讬诐 驻讞讜转 讗讜 讞讚砖 讗讜 讬讜诐 讗讞讚 讗诇讗 砖讗讬谉 诇砖讜谉 讛讻诇 诪讞讜讜专 诇驻讬 驻讬专讜砖 讝讛 砖讗讬谉 讛讻诇 诪诪砖 诪砖诇诪讬谉 讻诪讜 砖讗诪专谞讜 讻谉 谞专讗讛 诇讬. 讜讻讱 诪爪讗转讬讛 讘讬专讜砖诇诪讬 讚讙专住讬谞谉 讛转诐 讗诪专 诇讜 诪讛 讗转讛 注讜砖讛 讘转讜讱 砖诇讬 砖讬砖 诇讬 讘讛 砖谞讬 讞讝拽讛 讜讛讘讬讗 注讚讬诐 砖讬砖 诇讜 讘讛 砖谞讬 讞讝拽讛 讜讛诇讱 讜讛讜讝诪讜 注讚讬讜 讜谞转谉 诇讜 讗转 讛砖讚讛 讜讗讜讻诇 驻讬专讜转 砖诇 砖诇砖 砖谞讬诐. 诪砖诇砖讬谉 讘讬谞讬讛诐. 讜讚讜拽讗 讘诪专诪讝讬 专诪讜讝讬 讛讗 诇讗讜 讛讻讬 专讗砖讜谞讛 讜砖谞讬讛 诇讗 讛讬讜 诪驻住讬讚讬谉 诪诪谞讜 讻诇讜诐 讗讚专讘讛 诪讜爪讬讗 驻讬专讜转 诪谉 讛诪讞讝讬拽 注诇 讬讚讬 注讚讜转诐. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

讘驻专砖讘"诐 讘讚"讛 讜讗讝讚讗 专讘讗 讻讜' 讚讗诪专 诇注讬诇 讗驻讬诇讜 诇注谞讬谉 砖讘转 注讻"诇 讘驻砖讬讟讜转 讟驻讬 讛"诇 诇驻专砖 诇注谞讬谉 驻讬住诇讗 讻诪"砖 诪讛专砖"诇 讜讻谉 诪讜讻讞讗 讛住讜讙讬讗 讚驻' 讛诪讜爪讬讗 讗诇讗 讚驻讬' 讻谉 讚诪砖诪注 诇讬讛 讚诪讬讬转讬 诇讬讛 讛讻讗 讗诪爪专 讜讞爪讘 讜拽"诇:


讘讚"讛 讜拽讘注讬 讙诪专讗 讻讜' 讚讗诇讜 专讘 讜砖诪讜讗诇 讗诪专讜 诇注讬诇 讻讚讗讝讬诇 转讬讬专讗 讻讜' 注讻"诇 讗祝 砖专砖讘"诐 讙讜驻讬讛 驻讬专砖 诇注讬诇 讗讛讗 讚拽讘讬注 讜砖讗讬谞讛 诪住讜讬讬诪转 讘诪讬爪专讬讛 注讚 讻诪讛 讛讬讬谞讜 讚讜拽讗 诇专讘 诪"诪 诇诪讗讬 讚诪住讬拽 讻讚讗讝讬诇 转讬讬专讗 讻讜' 诪爪讬谞讜 诇诪讬诪专 砖驻讬专 讚讗诇讬讘讗 讚砖诪讜讗诇 谞诪讬 住讙讬 讘讛讻讬 讜诇讗 驻诇讬讙 讘讛讗 讗讚专讘 讜拽"诇:


转讜住' 讘讚"讛 讗讘诇 驻讬住诇讗 讻讜' 讚诇讗 讗砖讻讞谉 专砖讜转 讘驻谞讬 注爪诪讜 砖讛讜讗 讞砖讜讘 讘驻讞讜转 诪讚' 讻讜' 注讻"诇 拽"拽 讗"谞 讚讛讜讬 驻讞讜转 讗诐 讛讜讗 专讞讘 讙' 讗诪讗讬 诇讗 讛讜讬 专砖讜转 讘驻谞讬 注爪诪讜 讚讛讬讬谞讜 诪拽讜诐 驻讟讜专 讻驻专砖讘"诐 讜讬砖 诇讬讬砖讘 讜讚讜"拽:


讘讚"讛 讛专 砖注讬专 讻讜' 谞诪讬 讗讬讬专讬 讻讜' 砖诇讗 讟讬讛专讜 讘住讬讞讜谉 讻讜' 讗诇讗 诪驻专砖 诇诪讛 诪注砖专讬谉 诪注砖专 注谞讬 讻讜' 注讻"诇 讜讚讗诪专 诪专 讛专讘讛 讻专讻讬诐 讻讘砖讜 讻讜' 讜讛谞讬讞讜诐 讻讚讬 砖讬住诪讻讜 注诇讬讛诐 注谞讬讬诐 讗注"讙 讚诪讗"讬 讛讬讜 讻讜' 讻"砖 注诪讜谉 讜诪讜讗讘 讻讜' 注"讻 诪转讜住' 讚驻"拽 讚讬讘诪讜转 注"砖:


讘驻专砖讘"诐 讘讚"讛 诪砖诇诪讬谉 诇讜 讻讜' 讻讗砖专 讝诪诐 讜诇讗 讻讗砖专 注砖讛 讻讜' 注讻"诇 讜诇讗 讛讜讬 讛讻讗 讻讗砖专 注砖讛 讻诪"砖 讘谞"讬 注"砖:





讞讻诪转 砖诇诪讛

专"砖 讘讚"讛 讜讗讝讚讗 讻讜' 讗驻讬诇讜 诇注谞讬谉 砖讘转 谞"讘 讻讘讜讚讜 讘诪拽讜诪讜 诪讜谞讞 讻讬 诇诪讛 诇讗 驻讬专砖 讻驻砖讜讟讜 讚讗诪专 讗驻讬诇讜 驻讬住诇讗 讜讻谉 诪讜讻讞 诇讛讚讬讗 讘驻专拽 讛诪讜爪讬讗 讬讬谉 注"砖:


讘讚"讛 诪讗讬 讞爪讜讘讛 讻讜' 诇讛讞砖讘 讻诪爪专 讻爪"诇:


讘讚"讛 讻诇 砖讛专讗讛 讻讜' 讜注讚 讚谉 讛住"讚:


转讜住' 讘讚"讛 讛专 砖注讬专 讻讜' 注诇讬讛诐 讗祝 注诪讜谉 讜诪讜讗讘 砖讛诐 拽专讜讘讬诐 讻讜' 讻爪"诇 讜讛讚"讗 谞"讘 讜讚讗诪专 诪专 讚讗讬转讗 诇注讬诇 讛讬讬谞讜 诇讗转讜讬讬 专讗讬讛 讚注砖讜 诪砖讜诐 注谞讬讬诐 讜讚讜"拽:





专砖"砖

专"砖 讚"讛 讗讘诇 驻讬住诇讗 诇讗. 讗讜 注诪讜讚 砖讗讬谉 讙讘讜讛 讬' 讗诪讜转. 诪诇转 讗诪讜转 诪讞拽 讛讘"讞 讜讻谉 讛诪讛专砖"讗 讘讙讬讟讬谉 (注"讝 讘) 讘转讚"讛 驻诇讬讙 诇讗 讙专讬住 诇讛:



专"砖 讚"讛 讻诇 砖讛专讗讛讜. 讗转 讛讙诇注讚 注讚 讚谉. 讻爪"诇:



专"砖 讚"讛 讞讬讬讘 讘诪注砖专. 讗"谞 讗诐 讻讘砖讜 讬砖专讗诇 讻讜' 驻讟讜专讬谉 诪谉 讛诪注砖专. 注' 讙讬讟讬谉 (讞') 转讚"讛 讻讬讘讜砖 诪讛 砖讛讘讬讗讜 讘砖诐 讛住驻专讬 讜诇拽诪谉 (爪' 讘) 讘讚"讛 讻讱. 讜讗讜诇讬 讛谞讬 讙专讬注讬 讟驻讬 讚讘驻讬专讜砖 讛讜讝讛专讜 注诇讬讛诐 (讘讚讘专讬诐 讘') 讜讗驻讬' 诇专"诪 讜专"砖 讻讬讜谉 讚讘讻"诪 诇讗 讻转讬讘讬 讗诇讗 砖讘注讛 诪讛诐 诪讜讻讞 讚讛砖诇砖讛 讛谞砖讗专讬诐 诇讗 专爪讛 诇转转 诇讛诐 注转讛 讜讗讬谞诐 讘讻诇诇 讻"诪 讗砖专 转讚专讜讱 讜讙讜' 讜讬转讜专抓 讘讝讛 讙诐 讛讜讗"转 讻讜' 砖讘转讚"讛 诇讗驻讜拽讬:



转讚"讛 讗讘诇 驻讬住诇讗. 诪讛 砖讛转谞讛 讛诪讛专砖"讗 讘诪拽讜诐 驻讟讜专 砖讬讛讗 讚讜讜拽讗 专讞讘 讙' 讛讜讗 转诪讜讛 讜诇砖讜谉 专砖"讬 讘砖讘转 (住"讚 拽') 讚"讛 诪拽讜诐 驻讟讜专 砖讬砖 诇讜 专讗砖 专讞讘 拽爪转 讜讙讘讜讛 讙' (讜讘专"谉 诇讬转讗 诇转讬讘转 专讗砖 讜讻"谞 诇诪讞讜拽 讘专砖"讬) 讜讻"诪 讘注专讜讘讬谉 (讟') 讘讛讗 讚专讘讗 诪转讬专 讘讬谉 诇讞讬讬诐 诪讟注诐 诪"驻 讜砖讬注讜专 注讘讬讬谉 讻"砖 诇讚"讛 砖诐 讬"讚 讘' 讘诪砖谞讛 讜讻"诪 诪讻讛"驻. 讜讬"诇 砖讟"住 讘讚讘专讬讜 讜爪"诇 讗诐 讛讜讗 讙讘讜讛 讙'. 讜注' 诪讛 砖转诪讛转讬 注"讚 讘讙讬讟讬谉 注"讝 讘' 讘转讚"讛 驻诇讬讙:



讘住讛"讚 爪"诇 讻讻专诪诇讬转 讘讻"祝:



转讚"讛 讗讬谉. 讗诪专讜 诇驻谞讬 专"讗 讛"讛 砖诇 讬讞讬讚. 讻爪"诇. 讜专"诇 讗诐 讻诇 讛讘拽注讛 砖诇 讗讚诐 讗讞讚:



转讚"讛 讻诇. 讟驻讬 讛"诇 诇诪讬谞拽讟 讻讜'. 诇讻讗讜专讛 砖诐 诇讗 谞讻转讘 专拽 诪爪专讬 注讘专 讛讬专讚谉 诪注专讘讛 讗讘诇 讘诪讛 砖讛专讗讛讜 谞讻诇诇 讙诐 注讛"讬 诪讝专讞讛 讚讛专讬 讻转讬讘 砖诐 讙诇注讚:





讛讙讛讜转 讬注讘"抓

驻讬住诇讗. 谞状讘 诪诇砖讜谉 驻住诇 诇讱:


砖诐 讜砖诇诪讗讛. 谞"讘 讻讱 转状讗 讛拽讬谞讬. 讗状讻 砖诇讗 讻住讚专谉 拽诪驻专砖 诇讛讜. 讜谞驻转讜讞讗 讛讜讗 诪讘谞讬 诪爪专讬诐 讻讻转讜讘. 讜注专讘讗讛 讛讜讗 诪讘谞讬 讬砖诪注讗诇:


转讜住' 讚"讛 讻诇. 讟驻讬 讛状诇 讻讜'. 谞状讘 讘诪讜"拽 诇讗 讚拽讜 讘讛. 讻讬 讛讜专 讛讛专 讛讻转讜讘 砖诐 (砖诇讗 讛专讗讛讜 讻讬 诇讗 谞讝讻专 砖诐) 讛讜讗 讛专 讛诇讘谞讜谉 讜谞拽专讗 讙诐 讗诪谞讛 讜砖谞讬谞讜 专驻"讜 讚砖讘讬注讬转 诪讗诪谞讛 讜诇驻谞讬诐 谞讗讻诇 讜谞注讘讚 谞诪爪讗 讗讬谉 砖讘讬注讬转 谞讜讛讙转 讘讜 讜讻谉 讗讬谞讜 讞讬讬讘 讘诪注砖专 讜讛讜讗 讞诇拽 诪讗"讬 砖诇讗 谞讻讘砖 注讚 诇注转讬讚:


 砖诐 讚"讛 讞讬讬讘. 讚拽住讘专 拽"专 讻讜'. 谞"讘 讗讬谞讜 诪讜讻专讞 讚讬状诇 讘讞讬讜讘 诪注砖专 砖诇 注讜诇讬 诪爪专讬诐 拽讗诪专 - 讗诇讗 讚诇转讜住' 诪砖诪注 讚砖诪讜讗诇 讛诇讻转讗 诇讚讬讚谉 讗转讬 诇讗砖诪讜注讬谞谉. 讜讙诐 讘讝讛 讬"诇 讚讞讬讬讘 诪讬讛转 诪讚专讘谞谉 讛讗讬讚谞讗 谞诪讬:


砖诐 讚"讛 讛专 转讬诪讛 讚诪砖诪注 讻讜' 谞状讘 诇讻讗讜专讛 讚讘专 转讬诪讛 讛讜讗 砖讛讜爪专讻讜 诇诪砖诪注讜转 讝讛 讛诇讗 讛讜讗 讚讘专 诪驻讜专砖 讘转讜专讛 讻讬 诇讗 讗转谉 讜讙讜' [讚讘专讬诐 讘] 讗"讻 驻砖讬讟讗 诇讗 讻讘砖讜 讗诇讗 诇驻讬 砖讘讬诪讬 讚讜讚 驻专爪讜 讛讙讚专 讜讛讜转专 讛谞讚专 讻诪"砖 讘诪讚"专 [注转讜住' 讘"拽 诇讞 讚状讛 谞砖讗] 讜砖诪讗 讗讞状讝 诇拽讞讜 讬砖专讗诇 诪讗专爪诐. 讜讗注状驻 砖诇讗 谞专讗讛 讻谉 诪讛讻转讜讘 砖诇注讜诇诐 谞砖讗专讜 讘讗专爪诐 注讚 砖讘讗 谞"谞 讜讛讙诇诐:


砖诐 讛讬讬谞讜 讗专抓 住讬讞讜谉 讻讜'. 谞"讘 讛讬讗 讜讚讗讬 注讚讬驻讗 讚讗专抓 讛讗诪讜专讬 讜专驻讗讬诐 讛讬讗 讗讘诇 讘讗诪转 讙诐 注诪讜谉 讜诪讜讗讘 砖讟讛专讜 谞讝讻专讬诐 讘转讜住驻转讗 [驻"讝 讚砖讘讬注讬转] 讘驻讬专讜砖:





讘谉 讬讛讜讬讚注

讞植爪讜旨讘指讗 诪址驻职住执讬拽 讘旨职谞执讻职住值讬 讛址讙旨值专. 谞专讗讛 诇讬 谞拽专讗 讻谉 讻讬 砖诐 讝讛 诪讜专讻讘 诪砖转讬 转讬讘讜转 '讞爪讜 讘讛' 讻诇讜诪专 注砖讜 诪讞讬爪讛 讘讬谉 讝讛 诇讝讛 讘讛.





讞讬讚讜砖讬 讞转"住

讻诇 砖讛专讗讜讛讜 讛拽讘"讛 诇诪砖讛 讜讻讜' 谞专讗讛 诇讬 讚诇讛讻讬 转诇讬 讘讛专讗讛讜 讛拽讘"讛 诇诪砖讛 讚诪讛转诐 诪驻讬拽 诇讬' 讚讛专讬 讻' 讛专讗转讬讱 讘注讬谞讱 讜砖诪讛 诇讗 转注讘讜专 讻诇 砖讛讬' 诪转讗讜讛 诇注讘讜专 砖诐 讛专讗讛讜 讜转讜 诇讗 讜讗讞讝"诇 讘诪住' 住讜讟讛 注诇 诪砖专注"讛 讜讻讬 诇讗讻讜诇 诪驻专讬' 讛讬' 爪专讬讱 讗诇讗 讛专讘讛 诪爪讜讜转 谞爪讟讜讜 讬砖专讗诇 讘讗专抓 讜谞转讗讜讛 诪砖专注"讛 诇拽讬讬诪诐 注"砖 注"讻 诇讗 谞转讗讜讛 诪砖专注"讛 讗诇讗 诇讗讜转讛 讗专抓 讛诪拽讜讚砖 讘诪爪讜转讬' 讟驻讬 诪讞"诇 讜讗讜转讜 讛专讗讜讛讜 讜讟驻讬 诇讗. 讜讗讬 住"讚 拽讬谞讬 拽谞讬讝讬 讜拽讚诪讜谞讬 注转讬讚讬' 诇讛转拽讚砖 诇讻砖讬讘讜讗讜 诇讬讚讬谞讜 讜讻讘专 讗讞讝"诇 讗讬诇诪诇讗 谞讻谞住 诪砖讛 诇讗"讬 诇讗 讞专讘讛 讛讗专抓 讜讗"讻 讛讬' 讝讜讻讬' 讙诐 诇拽讬谞讬 讜拽谞讬讝讬 讜拽讚诪讜谞讬. 讜讛转讗讜讛 诪砖讛 讙诐 诇注讘讜专 诇砖诐 讜讛拽讘"讛 诇讗 讛专讗讛讜 讗注"讻 讗驻讬' 诇讻砖讬讘讜讗讜 诇讬讚讬谞讜 诇讗 讬转拽讚砖讜 注"讻 诇讗 讛转讗讜讛 诪专注"讛 诇注讘讜专 诇转讜讻诐 讜诇讗 讛专讗讛讜 讛拽讘"讛. 讜注讬讬谉 讛讬讟讘 诪"砖 讘驻专砖转 讚专讻讬' 讚专讱 讛拽讜讚砖 讚专讜砖 讗' 讜专诪讝 注诇讬讜 讘诪砖谞讛 诇诪诇讱 住讜祝 讛诇讻讜' 砖诪讬讟讛 讜讬讜讘诇 注"砖 砖讬讬讱 诇讻讗谉:


讛讗 砖谞讬诐 诪注讬讚讬' 讗讜转讜 诪砖诇诪讬谉 讗转 讛讻诇 讻' 专砖讘"诐 讻驻讬 讚诪讬 讛拽专拽注 讜讻讜' 讻讗砖专 讝诪诐 讜诇讗 讻讗砖专 注砖讛 讘诪讛专砖"讗 谞讚讞拽. 讜诇驻注"讚 住"诇 诇专砖讘"诐 讚砖驻讬专 讛讜讛 砖讬讬讱 讛讝诪讛 诇注谞讬谉 驻讬专讜' 讻讙讜谉 砖讬砖 诇诪注专注专 注讚讬' 砖讚专讜 讙' 砖谞讬诐 讘讬诪诪讗 讜讗讬谉 诇讜 注讚讬' 注诇 讛诇讬诇讛 讜转讜讘注 讛拽专拽注 注诐 砖讻专 讚讬专转 讛讬诪讬' 讜讛讻转 诪注讬讚 讚讚专 讘讬' 讘讬诪诪讗 讜讘诇讬诇讛 讜讛讜讝诪讜 讜讛讬' 诪讛专讗讜讬 砖讛谞讬讝讜诪讬谉 讬砖诇诪讜 讙诐 讛驻讬专讜转 讜讗驻"讛 驻讬' 专砖讘"诐 诪砖诇诪讬谉 讛讻诇 专拽 讚诪讬 讛拽专拽注 讗讘诇 讛驻讬专讜转 讻讬讜谉 砖讛诪讞讝讬拽 诪讜讞讝拽 讘讛诐 诪讻讬讜谉 砖驻讟专讜讛讜 讘"讚 讛讜讛 讻讗砖专 注砖讛 诪砖讗"讻 讘拽专拽注. 讜讻诪"砖 谞讬诪讜拽"讬 讘砖诐 讛专讬讟讘"讗 注"砖. 讜注讬讬' 诪砖谞讛 诇诪诇讱 驻讻"讗 诪注讚讜' 讛诇' 讚' 砖讛拽砖讛 注诇 砖讬讟讛 讝讜 讗"讻 讗讬讱 诪砖讻讞转 注讚讜转 讘砖谉 讜注讬谉 诪讻讬讜谉 砖讙诪专 讚讬谞讜 讝讻讛 讛注讘讚 讘注爪诪讜 讜讛讜讛 讻讗砖专 注砖讛 注"砖 讜讘讞讬' 讘住讜讙讬' 讚诪讬驻讱 讜讛讝诪讛 讬砖讘转讬 讜讗讬谉 诇讛讗专讬讱 讻讗谉:


讜讛专讗砖讜谞讬' 诇诪讚讜 诪诪砖谞转讬谞讜 讚讘诪诪讜谉 诇讗 砖讬讬讱 讻讗砖专 注砖讛 诇讻谉 诪砖诇诪讬谉 讛讻诇 讗驻讬' 讛驻讬专讜转 讜注诪"砖 转讜住' 讘"拽 讚' 注"讘 讚"讛 讜注讚讬' 讝讜诪诪讬谉 讜讻讜'. 讜讛专诪讘"诐 讛讜住讬祝 诇讜诪专 讚讗驻讬' 讘诪诇拽讜' 诇讜拽讬' 讗驻讬' 讗讞专 砖谞诇拽讛 讝讛 讜转诪讛 讛讻"诪 讜讘转讬讜"讟 驻"拽 讚诪讻讜转 诪砖谞讛 讟' 讚"讛 讜讛砖谞讬' 驻讟讜专讛 讛讗专讬讱 讘讝讛 讜住讬讬诐 讘砖诇诪讗 诪诪讜谉 诪爪讗谞讜 诪砖谞讛 讚讘"讘 讚诪专讗讛 驻谞讬诐 诇讞诇拽 讜讻讜' 讗讘诇 讛专诪讘"诐 砖讛讜住讬祝 诪讚讬诇讬' 诇讞诇拽 讙诐 讘诪诇拽讜' 讜讚讗讬 讻诇 讛讟注诪讬诐 诇讗 讬讟注诪讜 诇讞讬讱 注讚 砖谞讘讬讗 专讗讬' 讜讻讜' 注"砖. 讜诇驻注"讚 诇驻讬 诪讛 砖讛砖专讬砖 讛"讛 讘讚注转 讛专诪讘"诐 讘讛诇讻讜' 诪讗讻诇讜转 讗住讜专讜' 讚讻诇 砖讬砖 注砖讛 讗讜 诇讗讜 讛谞讬转拽 诇注砖讛 砖讜讘 注讜谞砖讬' 诪谉 讛讚讬谉 讜讛"讛 讜诪讻"砖 诇讗讜 砖讗讬谉 讘讜 诪注砖讛 讜讻讚讜诪讛. 讜讛谞讛 转讜住' 讘"拽 讛谞"诇 讻' 讘砖诐 专"讬 讟注诪讗 讚讘诪诪讜谉 诇讗 砖讬讬讱 讻讗砖专 注砖讛 诪砖讜诐 讚讘诪诪讜谉 注讜谞砖讬' 诪谉 讛讚讬谉. 讜讗"讻 讛"讛 讘诪诇拽讜' 讛讬讻讬 讚讗讬讻讗 诇讗讜 砖讗讬谉 讘讜 诪注砖讛 讻讙讜谉 讛讻讗 讚讗讬讻讗 诇讗讜 讚诇讗 转注谞讛. 讗"讻 注讜谞砖讬谉 诪谉 讛讚讬谉 诇诪诇拽讜转 讜诇讗 诇诪讬转讛 谞诪爪讗 诪诪转谞讬' 讚讘"讘 讚诪专讗讛 驻谞讬' 讚讘诪诪讜谉 注讜谞砖讬' 讗驻讬' 讻讗砖专 注砖讛 讜讛讟注诐 诪砖讜诐 讚讘诪诪讜谉 注讜谞砖讬' 诪谉 讛讚讬谉 诪诪谞讛 谞讬诇祝 谞诪讬 诇诪诇拽讜' 诪讝讛 讛讟注诐 讘注爪诪讜 讻讬讜谉 讚讗讬讻讗 注讻"驻 诇讗讜 砖讗讬谉 讘讜 诪注砖讛 诪驻讜专砖 讛讬讬谞讜 诇讗 转注谞讛 讜诇驻注"讚 谞讻讜谉 讛讜讗 讘注讝讛"讬:


讘' 讘专讗砖讜谞讛 讘' 讘砖谞讬' 讜讻讜' 讘转讜住驻转讗 讻' 讛讜讝诪讛 讛专讗砖讜谞讛 谞砖讗专讜 讘' 讛讜讝诪讛 讛砖谞讬' 谞砖讗专讛 讛砖诇讬砖讬转 讜讘讻转 讗' 诪注讬讚 注诇 讙' 砖谞讬诐 讛讜讗 讘讛讬驻讜讱 讛讜讝诪讜 讗砖谞讛 砖诇讬砖讬转 谞砖讗专讜 讘' 砖谞讬诐 讛讜讝诪讜 讗砖谞讬' 谞砖讗专讜 专拽 注讚讜转 砖谞讛 讗' 讛讜讝诪讜 讗专讗砖讜谞讛 谞驻住诇讜 诇讙诪专讬 讜爪"注 讘住讜讙讬' 讚诪讬驻讜讱 讜讛讝诪讛 讘"拽 注"讙 注"讗:





讞讬讚讜砖讬 讛专讬"诪

诪转谞讬' 讛讬讜 砖谞讬诐 讻讜' 讙' 砖谞讬诐 讜谞诪爪讗讜 讝讜诪诪讬谉 诪砖诇诪讬谉 诇讜 讗转 讛讻诇 讻讜'. 驻讬专砖讘"诐 讻驻讬 讚诪讬 讛拽专拽注 讻讜' 讚讻转讬讘 讜注砖讬转诐 讻讜' 讻讗砖专 讝诪诐 讜诇讗 讻讗砖专 注砖讛 诇讘讚 讛拽专拽注 砖讬讞讝讬专 诇讜 注讻"诇. 讜转诪讜讛 诪讗讜讚 诪讛 诇讬 诇讛讝讻讬专 讻讗谉 讛讱 讜诇讗 讻讗砖专 注砖讛. 讗讚专讘讛 谞"讬 诪拽砖讛 注诇 讛诪砖谞讛 讘拽专拽注 讚讛讜讬 讻讗砖专 注砖讛 砖诪讜讞讝拽 讜注讜诪讚 注"砖 转讬' 砖讗讬谞讜 诪讜讞讝拽. 讗讜 讻讘' 转讬' 转讜住' 讘"拽 讚讘诪诪讜谉 注讜谞砖讬谉 诪谉 讛讚讬谉 讻讜' 讗讜 讚讗讬转讗 讘讞讝专讛 注"砖 讗讘诇 讗讬谞讜 注谞讬谉 诇驻讬专讜砖讜:


讜讬砖 诇驻专砖 注诇 讻诇 讛讝诪讛 讚诇讻讗讜专讛 讻讬讜谉 砖讛讜讗 拽谞住 诪谞"诇 砖讛注讚讜转 讘讟诇 讛讗 讬"诇 讻诪讜 砖诪爪讬谞讜 讘拽谞住 讞讻诪讬诐 讘讚讬讬谉 砖讟注讛 讘砖讬拽讜诇 讛讚注转 讚拽诐 讚讬谞讗 讜讛讜讗 诪砖诇诐 讚讛拽谞住 讛讜讛 诇讜 砖讬砖讗专 拽讬讬诐 讜诪诪讬诇讗 讛驻住讬讚讜 讜讞讬讬讘 讛讜讗 诇砖诇诐. 讜讻谉 讘拽谞住 讛转讜专讛 讚讻转讬讘 专拽 讜注砖讬转诐 诇讜 讻讜' 砖讛拽谞住 讛讜讗 砖讬砖讗专 讛注讚讜转 拽讬讬诐 诇注谞讬谉 讛诪诪讜谉 砖讛讜爪讬讗讜 讜讛注讚讬诐 讬砖诇诪讜 诇讝讛 砖讛驻住讬讚讜讛讜. 讜注讬讬谉 讘住驻专 讬专讗讬诐 砖讛拽砖讛 诪谞"诇 砖讛转砖诇讜诪讬谉 诇讘注诇 讛诪诪讜谉 注"砖. 讜注讜讚 讚诇专讘讗 讚诪讻讗谉 讜诇讛讘讗 谞驻住诇 诪砖讜诐 讚讞讬讚讜砖 讛讜讗 讚讛讜讬 转专讬 讜转专讬 讗讬谉 诇讱 讗诇讗 诪砖注转 讞讬讚讜砖讜 讜讗讬诇讱 讜讗祝 讚讛讗 转诇讬讗 讛讱 讘讛讱 讜讙讘讬 讙专砖转讬 诇诪驻专注 诇讗 驻诇讙讬谞谉 讚讬讘讜专讜. 诪"诪 讘讝讛 讚讞讬讚讜砖 驻诇讙讬谞谉 讜诇注谞讬谉 诇诪驻专注 讗讬谉 诪讗诪讬谞讬诐 诇讛诪讝讬诪讬诐 讻诇诇 讜谞砖讗专 转专讬 讜转专讬 注"砖. 讜讗"讻 诇讻讗讜专讛 讻"砖 谞讙讚 讛讘注诇 讚讬谉 诇诪"讚 讘讛讜爪讬讗讜 讛讘"讚 讛拽专拽注 讜讛讞讝讬拽讜讛 注"驻 注讚讬诐 讜讗讞"讻 讘讗讜 注讬讚讬 讛讻讞砖讛 讚讛讜讬 转专讬 讜转专讬. 诪"诪 诇讗 诪驻拽讬谞谉 讛拽专拽注 砖讛讜讞讝拽 讘专砖讜转 讻讬讜谉 讚讙诐 注讻砖讬讜 注讚讬讬谉 住驻拽 讚转专讬 讜转专讬 注"砖. 讜讗"讻 谞讙讚 讘注诇 讛拽专拽注 砖讛讞讝讬拽讜讛讜 注"驻 注讚讬 讞讝拽讛 讜讗祝 砖讛讜讝诪讜 讜讞讚砖讛 转讜专讛 砖讛注讚讬诐 讬砖诇诪讜 诪"诪 谞讙讚 讛讘注"讚 谞砖讗专 转专讬 讜转专讬 讻诪讜 诇注谞讬谉 诇诪驻专注 砖注诇 讛注讚讬诐 注爪诪诐 讜讘讞讚 讙讘专讗 讜讗注驻"讻 驻诇讙讬谞谉 讻"砖 讘' 讙讘专讬 砖谞讙讚 讛讘注"讚 谞砖讗专 专拽 讛讻讞砖讛 讜砖讜讘 讗讬谉 讬讻讜诇讬谉 诇讛讜爪讬讗 讛拽专拽注 诪讛诪讜讞讝拽 注"驻 讘"讚 拽讜讚诐 砖讛讜讝诪讜 讻谞"诇 讻讗谉 讚讙诐 注转讛 转专讬 讜转专讬:


讗诪谞诐 讻讬讜谉 讚拽讬"诇 讜诇讗 讻讗砖专 注砖讛 讜讘诪诪讜谉 诪讛谞讬 专拽 诪砖讜诐 讚讗讬转讗 讘讞讝专讛 讻诪"砖 转讜住' 讜讗"讻 讗讬 谞讬诪讗 讻谞"诇. 讚讗讬谉 诪讜爪讬讗讬谉 讜谞砖讗专 讛拽专拽注 讗讜 讛诪诪讜谉 讻诪讜 砖讛注讬讚讜 讗"讻 砖讜讘 诇讗 讬爪讟专讻讜 诇砖诇诐 讻诇诇 诪讞诪转 讛讛讝诪讛 讚讛讜讬 讻讗砖专 注砖讛 讻谞"诇. 讜讗"讻 砖讜讘 谞讻诇诇 讘诪讛 砖讞讬讬讘转诐 转讜专讛 诇砖诇诐 诪讻讗砖专 讝诪诐 讚讘讟诇讛 注讚讜转谉 诇讙诪专讬 讜诪讜爪讬讗讬谉:


讜诪讬讜砖讘 诇砖讜谉 专砖讘"诐 讝"诇 砖讻转讘 讚讻' 讻讜' 讜诇讗 讻讗砖专 注砖讛 诪诪讬诇讗 转砖诇讜诪讬谉 砖诇讛诐 诇讘讚 讛拽专拽注 砖诪讞讝讬专讬谉 诇讜 讻谞"诇. 讜讻砖讛讜讝诪讜 讗讞专 讝诪谉 谞专讗讛 诇专讘讗 讚讗祝 讚讛拽专拽注 讞讜讝专转 讗讘诇 驻讬专讜转 砖讗讻诇 诇讗 诪讛讚专 讚诇诪驻专注 讞砖讬讘 住驻拽 讜诇讗 讙专注 诪注讚讬诐 讙讜驻讬讬讛讜. 讚讛拽砖讜 转讜住' 砖诐 诪谞"诇 讚诪讬驻住诇讬 讜转讬' 诪讚谞讗诪谞讬诐 诇讞讬讬讘 诪讬转讛 诇注讚讬诐 讜讛讬讬谞讜 注诇 讛注讚讬诐 诪讻讗谉 讜诇讛讘讗 诇讗 讗诪专讬谞谉 诇讞爪讗讬谉 注"砖 诪砖讗"讻 诇诪驻专注. 讜讗"讻 讬砖 诇驻专砖 讘讛诪砖谞讛 诪砖诇诪讬谉 讗转 讛讻诇 讚转诪讜讛 诪讛 讛讻诇 讚讛讗 驻讬专讜转 诇讗 诪讞讬讬讘讬 讻砖讗讬谉 讗讞专讬诐 注"砖 讘谞"讬 讜诇诪"砖 诇专讘讗 讬"诇 讚驻讬专讜转 砖讗讻诇 讗讞专 注讚讜转诐 讞讬讬讘讬谉 诇砖诇诐 砖讜讘 诪讞诪转 讙专诪讬 讻注讚讬诐 砖讛讜讝诪讜 讘诇讗 诪爪讬 诇诪讛讚专 讻诪"砖 讘讞"诪 住' 讗' 讻讬讜谉 讚注"讬 注讚讜转诐 谞驻住讚讜. 讗讱 讬"诇 讚讙诐 诇讚讬讚讛讜 诇讗 诪讛谞讬 诇诪驻专注. 讗讱 讘讗诪转 讙诐 诇专讘讗 讬"诇 讚诇注谞讬谉 注讚讜转 讝讛 砖讛讜讝诪讜 诇讗 驻诇讙讬谞谉 讜讗讬谞讜 诪讜讻专讞. [讜拽爪转 讬砖 专讗讬讛 讚讗诇"讻 讛诇"诇 讘讘"拽 谞"诪 讘讬谉 诇讬砖谞讗 讚讞讬讚讜砖 诇诇讬砖谞讗 讚驻住讬讚讗 讚诇拽讜讞讜转 讛讬讻讗 砖讬砖 谞"诪 注诇 讙讜祝 讛注讚讜转 讘讬谉 诇诪驻专注 讘讬谉 诇讛讘讗 讻谞"诇]:


注讜讚 讬"诇 讚讘专讬 专砖讘"诐 讚讛讗 诇砖讜谉 诪砖诇诪讬谉 讛讻诇 拽砖讛. 讜讘谞"讬 讻转讘 讙诐 讛驻讬专讜转 讜讗讞"讻 讚讞讛 注"砖 讜转诪讜讛 诪讛 住"讚 讘讗讬谉 注讚讬诐 讗讞专讬诐 砖讬砖诇诪讜 讙诐 讛驻讬专讜转 讛讗 讘诇讗 注讚讜转诐 诇讗 诪讞讬讬讘 诪诪"谞. 讜讬"诇 讚讛讗 诪注讬讚讬诐 注诇 讙' 砖谞讬诐 讜住讙讬 讘讛讜讝诪讜 注诇 砖谞讛 讗' 讻诪"砖 讛讟讜专 讚讘注诇 砖谞讛 讗' 砖讛讜讝诪讜 诪砖诇诪讬谉 讻诇 讛拽专拽注 讚讘砖谞讛 讝讜 砖讛注讬讚讜 讛驻住讬讚讜讛讜 讛讻诇. 讜讗"讻 讛讗 谞砖讗专 注讚讜转谉 注诇 讘' 讛砖谞讬诐 讜讗"讻 讘诪讛 砖讛讜住讬驻讜 诇砖拽专 讘注讚讜转谉 砖谞讛 讙' 讛驻住讬讚讜 讛拽专拽注 讜讛驻讬专讜转. 讜讗祝 讚讗讬谉 诇讞讬讬讘 讻讜讘砖 注讚讜转讜 讜讗"讻 讗诇讜 诇讗 讛注讬讚讜 讛讬讛 驻讟讜专 讜注诇 诪讛 砖诇讗 讛注讬讚讜 讛讗诪转 诪讘"砖 讗讬谉 讞讬讜讘. 讗讘诇 诪"诪 讻讬讜谉 讚砖讜专祝 砖讟专讜转讬讜 讞讬讬讘 讜讻谉 注讚讬诐 砖讻讘专 讛注讬讚讜 诇讞讬讬讘 讜注讚讬诐 讛讻讞讬砖讜诐 讘砖拽专 讜讘讟诇讜 注讚讜转谉 讞讬讬讘讬谉 诪讚讬谞讗 讚讙专诪讬 讻砖讜专祝 讻谞"诇. 讜讗"讻 讻讗谉 讻诪讜 讗诐 讛讬讜 诪讘讟诇讬谉 注讚讜转 讗讞专转 讻砖专讛 诪讘"砖 讘砖拽专诐 砖讛讬讜 讞讬讬讘讬谉 讻谉 讘诪讛 砖讘讟诇讜 注讚讜转 注爪诪诐 砖讘讻诇诇 讙' 讘' 讜讛注讬讚讜 注诇 讘' 砖谞讬诐 砖讛讜讗 讗诪转 讜讙诐 注诇 砖谞讛 讛讙' 讘砖拽专 讜讘讝讛 讙专诪讜 诇讘讟诇 注讚讜转 讛讻砖专讬诐 讚注爪诪诐 诪讘' 砖谞讬诐 砖讛讬讛 讞讬讬讘 驻讬专讜转 注"驻 注讚讜转谉 讛讻砖专 讚讙诐 砖诇诪驻专注 谞驻住诇 讘砖注转 注讚讜转 讞砖讬讘 讻砖专 讻诪"砖 驻专拽 诪专讜讘讛 转讜讱 讻"讚 讜讛讜讝诪讜 讚讞砖讬讘 讻砖专 讜注"讬 讛讝诪讛 讘讟诇 诪砖讜诐 注讚讜转 砖讘讟诇讛 诪拽爪转讛 讘讟诇讛 讻讜诇讛. 讗"讻 注"讬 注讚讜转谉 砖拽专 诪砖谞讛 讙' 讛驻住讬讚讜 讛驻讬专讜转 砖讛讬讛 讞讬讬讘 注"驻 注讚讜转 诪讘' 砖谞讬诐. 讜讘讟诇讜 注讚讜转 讻砖专讬诐 诇讗 驻住讜诇讬谉 讜讘讗诪转 讗讬谞讜 讻谉 讚诪"诪 讘讗 讘讘"讗 讜诇讗 谞讙诪专 注讚讜转 讘"砖 拽讜讚诐 砖诪注讬讚讬诐 注诇 讛砖谞讛 讙'. 讗讘诇 住"讚 讻谞"诇. 讜诇讝讛 驻讬专砖 讛专砖讘"诐 讚专拽 讻驻讬 讚诪讬 讛拽专拽注 诪砖诇诐 讜讗讬谉 讛驻讬' 讘诪砖谞讛 诪砖诇诪讬谉 讛讻诇 注诇 讛驻讬专讜转. 讚讗讬 谞讬诪讗 讻谞"诇 讛讗 讻转讬讘 讻讗砖专 讝诪诐 讜诇讗 讻讗砖专 注砖讛 讗"讻 讗"讗 诇讞讬讬讘 讛驻讬专讜转 注"讬 讛讝诪讛 讚讛讜讬 讻讗砖专 注砖讛 讚讛讗 注转讛 讗讬谞讜 诪讞讝讬专 讛驻讬专讜转 讚注讚讜转 砖讘讟诇讛 诪拽爪转讛 讘讟诇讛 讻讜诇讛 讜注"讻 专拽 讛拽专拽注. 讗讱 讘谞"讝 诪转讜专转 讛讝诪讛 讗"讗 诇讞讬讬讘 讚讛讜讬 专拽 讙讜专诐 诇注谞讬谉 讛驻讬专讜转 讜专拽 诪砖讜诐 讙讜专诐 讻砖讜专祝. 讜讙诐 讻讗砖专 注砖讛 讞讬讬讘讬谉. 讗讱 讘驻' 诪讘讜讗专 砖诐 讚讙诐 诪讙专诪讬 讗讬谉 讞讬讬讘讬谉 讻讬讜谉 讚诪讬注讟 讻讗砖专 注砖讛 注"砖 诇讛专讘讛 驻讜住拽讬诐. 讻讬讜谉 讚驻讟专转诐 讛转讜专讛 注"砖 专讬讟讘"讗 驻"拽 讚诪讻讜转:


讛专讗"砖 讝"诇 讻转讘 讚讻砖讬砖 注讚讬诐 讗讞专讬诐 注诇 讘' 砖谞讬诐 诪砖诇诪讬诐 讙诐 讛驻讬专讜转 讻砖诪注讬讚讬诐 注诇 讙' 砖谞讬诐 诇讻讗讜专讛 诪诪"谞 讗诐 讛讜讝诪讜 注诇 讛砖谞讛 砖讛注讬讚讜 讛讗讞专讬诐 讙"讻 讗讬谉 讻讗谉 讚讬谉 讛讝诪讛 讚讛讗 谞砖讗专 注讚讬诐 注诇 讛砖谞讛 砖讛讜讝诪讜 讜讻砖讛讜讗 讗诪转 驻讟讜专讬谉 讘诪诪讜谉 注"砖 驻"拽 讚诪讻讜转 讘讞讚 讘砖讘讗 注诪谞讜 讛讬讬转诐 讗诇讗 讘' 讘砖讘转 驻讟讜专讬谉 讚讘专 讞讬讜讘讗 讛讜讗 讘诪诪讜谉. 讜讛讗 讚讛讜讗 讜讛谉 谞讛专讙讬谉 讚讜拽讗 讘谞驻砖讜转 注"砖 讘讙诪专讗 讜讗讬 砖讛讜讝诪讜 注诇 砖谞讛 砖诇讗 讛注讬讚讜 讛讗讞专讬诐 讗"讻 讗讙诇讗讬 讚讻讬 讗住讛讚讬 驻住讜诇讬谉 讛讜讜 诇讚讬讚谉 讚诇诪驻专注 谞驻住诇 讗诐 讻谉 讛讜讬 注诐 讛注讚讬诐 讛讗讞专讬诐 谞诪爪讗 讗讞讚 拽专讜讘 讗讜 驻住讜诇 讚注讚讜转谉 讘讟诇讛 讙诐 砖诇 讛讻砖专讬诐. 讗祝 砖诇讗 谞爪讟专驻讜 讘讛讙讚讛 讻诪讜 砖讻转讘讜 转讜住驻讜转 驻"拽 讚诪讻讜转 讚讚讜拽讗 注诇 诪讛 砖讛讜讝诪讜 讗讬谞讜 诪讘讟诇 爪讬专讜祝 讛专讗讬讛 讚讛讗 诇讗 专讗讜 讻诇诇 注"砖 讗讘诇 注诇 注讚讜转 讘' 砖谞讬诐 砖诇讗 讛讜讝诪讜 注诇讬讛谉 讜诪"诪 讘讟诇 诪爪讚 诇诪驻专注 谞驻住诇 砖讜讘 诪讘讟诇 注讚讜转 讛讗讞专讬诐 讙"讻 注诇 讗讜转谉 讛讘' 砖谞讬诐 讗祝 砖诇讗 讛讙讬讚讜 讘讬讞讚. 讜诪诪讬诇讗 讻讬讜谉 砖讘讟诇 讗讬谉 讛诇讛 爪专讬讱 诇砖诇诐 讛驻讬专讜转 讜砖讜讘 讛讜讬 讻讗砖专 注砖讛 注诇 讛驻讬专讜转 讚诇讬转讗 讘讞讝专讛 讜讗"讻 讗"爪 诇砖诇诐 讻诇诇 讛驻讬专讜转 讻谞"诇:


讜讬"诇 讚诇诪讗讬 讚诪住讬拽 驻专拽 诪专讜讘讛 转讜讱 讻讚讬 讚讬讘讜专 讻讜' 诇讗 讗诪专讬谞谉 讗讬讙诇讗讬 讚驻住讜诇讬谉 讚诇讗讜 讗讬驻住诇讜 注讚 讗讞专 讻讚讬 讚讬讘讜专 讜讗讬谉 砖诐 驻住讜诇 讗讝 注诇讬讛诐. 讜讗诐 讻谉 诇讗 砖讬讬讱 谞诪爪讗 讗讞讚 讻讜' 讜讘讟诇 专拽 诪讟注诐 注讚讜转 砖讘讟诇讛 诪拽爪转讛 讘讟诇讛 讻讜诇讛 讻讬讜谉 砖讛讜讝诪讜 注诇 诪拽爪转 讜讝讛 专拽 诪讞砖砖 砖拽专 讻诪讜 注诇 诪讛 砖讛讜讝诪讜 讜砖讜讘 讗讬谞讜 诪讘讟诇 讛讻砖专讬诐. 讜讗祝 讚讘讛讗 讚拽' 讜专' 诇讘"砖 讚谞讞诇拽讛 注讚讜转谉 砖讛拽砖讜 转讜住驻讜转 讘讘' 讻转讜转 讚讬讛讬讛 讞砖讜讘 谞诪爪讗 讗讞讚 拽专讜讘 讗讜 驻住讜诇 讜讙诐 砖诐 讗讝 诇讗 讛讬讜 驻住讜诇讬谉 专拽 诪砖拽专讬诐 注诇 拽' 讜讙诐 讻谉 专拽 诪爪讚 讘讟诇讛 诪拽爪转讛 讜诪"诪 讻转讘讜 转讜住驻讜转 讚砖讬讬讱 讻谞"诇. 讜讬"诇 讚砖诐 讬砖 爪讬专讜祝 讛讙讚讛 讜诪讘讟诇 诪爪讚 讛讛讙讚讛 诪讛讬拽砖 讙' 诇讘'. 诪讛 砖讗讬谉 讻谉 讻讗谉 讘诇讗 讛讙讬讚讜 讘讬讞讚. 讜专拽 诪砖讜诐 爪讬专讜祝 专讗讬讛 讬驻住诇 讛讻砖专讬诐. 讜讻讬讜谉 讚讗讬谉 讘讬讟讜诇 注讚讜转诐 诪爪讚 驻住讜诇 专拽 诪砖讜诐 讘讟诇 诪拽爪转 注"讬 讛讝诪讛 砖专拽 诪讞砖砖 砖拽专 讗"讻 诇讗 专讗讜 讜讗讬谞讜 爪讬专讜祝 诇讗 讘专讗讬讛 讜诇讗 讘讛讙讚讛 讻谞"诇 讜讛讜讬 讻诪讜 注诇 讗讜转讜 讚讘专 砖讛讜讝诪讜 讻谞"诇:


讙诐 讬"诇 讚讚讜拽讗 讘讛讬讜 驻住讜诇讬谉 讘砖注转 专讗讬讛 驻讜住诇 爪讬专讜祝 专讗讬讛 诇讞讜讚 讗讘诇 讻砖专讬诐 讘砖注转 专讗讬讛 讜驻住讜诇讬谉 讗讞专 讻讱 讗祝 砖驻住讜诇讬谉 讚爪专讬讱 转讞诇转讜 讜住讜驻讜 讘讻砖专讜转 诪"诪 讘诇讬 爪讬专讜祝 讛讙讚讛 砖讜讘 讗讬谞讜 驻讜住诇 讚诇讗 讛讬讜 驻住讜诇讬谉 讗讝 讘专讗讬讛 讜诪诪讬诇讗 讘讛谞"诇 诇讗 谞驻住诇讜 注讚 砖注转 讛讙讚讛 讜爪"诇 讙诐 讻谉 讚转讜住驻讜转 砖诐 讗讬讬专讬 讘爪讬专讜祝 讛讙讚讛. 讗讜诇诐 诪砖诪注 砖诐 诪转讜住驻讜转 诇讛专讘讛 驻讜住拽讬诐 讚讙诐 转讞诇转讜 讘讻砖专讜转 讜住讜驻讜 讘驻住讜诇 讻讬讜谉 讚诪"诪 驻住讜诇 驻讜住诇 讛讻砖专讬谉 讗祝 讚诇讗 谞爪讟专驻讜 诇讗 讘专讗讬讛 讙诐 讻谉 砖讬讬讱 讛讛讬拽砖 讙' 诇讘' 诇讘讟诇 讛讻砖专讬诐 注"砖 讘驻讜住拽讬诐:


讜讬"诇 诇诪"砖 转讜住驻讜转 讙讘讬 谞讞诇拽讛 注讚讜转谉 讚讚讜拽讗 讚诪住讬讬注 诇讛讜 讗讘诇 诪讻讞砖讬 诇讗 注"砖 讚诇讗 讞砖讬讘 爪讬专讜祝. 讜讗祝 诇砖讗专 转讬' 转讜住驻讜转 砖诐 讛讬讬谞讜 讚诪"诪 注诇 诪谞讛 讞砖讬讘 砖诪注讬讚讬谉 注讚讜转 讗'. 讗讘诇 讻讗谉 砖讗诇讜 诪注讬讚讬谉 砖讬讞讝讬专 讛驻讬专讜转 讜讗诇讜 砖诪注讬讚讬谉 注诇 讙' 砖谞讬诐 诪注讬讚讬谉 诇讛讬驻讜讱 诇驻讟专讜 诪讛驻讬专讜转 讜诇讛讞讝讬拽讜 讗祝 讘讛拽专拽注 讬"诇 讚诇讻"注 诇讗 讞砖讬讘 爪讬专讜祝 讻诇诇 讗祝 砖专讗讜 讘讬讞讚 讜讙专注 诪讛转诐 讚诪讻讞砖讬 讻谞"诇. 讜讗讬谞讜 诪讘讟诇 讻诇诇 注讚讜转谉 讗祝 讗诐 讛讬讜 拽专讜讘讬谉 讗讜 驻住讜诇讬谉 诪诪砖 讻谞"诇 讜讙诐 注讚 砖讬讜讝诪讜 讻讜诇谉 诇讗 砖讬讬讱. 讜讘讛讻讬 谞讬讞讗 诇砖讜谉 讛诪砖谞讛 诪砖诇诪讬谉 讗转 讛讻诇 讚转诪讜讛 讻谞"诇. 讜诇诪"砖 讬"诇 讚讛驻讬专讜砖 诪砖讜诐 讚转谞讬 住讬驻讗 讘' 讘专讗砖讜谞讛 讻讜' 讘' 讘讘' 讻讜' 诪砖诇砖讬谉 讘讬谞讬讛诐. 讜诪诪讬诇讗 讗诐 讛讬' 讚' 注诇 砖谞讛 专讗砖讜谞讛 讜讘' 讗讜 讚' 砖谞讛 讘' 讙诐 讻谉 讛讬' 讛讚讬谉 注讚 砖讬讜讝诪讜 讻讜诇谉. 讜诪砖诇砖讬谉 砖讛讚' 诪砖诇诪讬谉 砖诇讬砖 讻讜'. 讜诇讻讱 转谞讬 讘专讬砖讗 讚讻砖讻转 讗讞转 诪注讬讚讛 注诇 讻诇 讙' 砖谞讬诐 讚诪砖诇诪讬谉 讛讻诇 讗祝 砖讬砖 注讜讚 讻转 注诇 砖谞讛 讗' 讗讜 讘' 讻诪讜 讘住讬驻讗. 讗注驻"讻 讗讜转谉 砖诪注讬讚讬谉 注诇 讙' 砖谞讬诐 诪砖诇诪讬谉 讛讻诇. 讚讚讜拽讗 砖讻诇 讻转 注诇 砖谞讛 讗' 讗讝 讻讜诇诐 诇讛讞讝讬拽讜 讘讗讜 讻诪"砖 转讜住驻讜转 讜诪砖诇砖讬谉 讜注讚 砖讬讜讝诪讜 讻讜诇谉 讗讘诇 讻砖讬砖 讻转 讗' 注诇 讻诇 讙' 砖谞讬诐 讗讬谉 爪讬专讜祝 讻诇诇 诇讗讜转讛 讻转 砖注诇 砖谞讛 注诐 讛诪注讬讚讬诐 注诇 讙' 砖谞讬诐 讜讗讚专讘讗 讞砖讬讘 注讚讜转谉 讛讬驻讜讱 诇讞讬讬讘讜 驻讬专讜转 讚注"讻 诇讗 讛讬' 爪专讬讱 讻诇诇 诇讛讘讬讗诐 讚诇讗 砖讬讬讱 砖讬讚注讜 诪讻转 讛讘' 讚讛讗 讗讬谉 爪专讬讱 诇讛诐. 讜讛讘' 诇讛讞讝讬拽讜 讜诇驻讟专讜. 讜讗"爪 砖讬讜讝诪讜 讻转 砖注诇 砖谞讛. 讜砖注诇 讙' 砖谞讬诐 讻砖讛讜讝诪讜 诪砖诇诪讬谉 讛讻诇 讘诇讬 讞诇拽 砖诇讛诐 讜讙诐 讛驻讬专讜转 讻讛专讗"砖 讻谞"诇. 讜讝讛 谞专讗讛 驻讬专讜砖 讚' 谞"讬 诪砖讜诐 住讬驻讗 注"砖:


讙诐 讬"诇 讚讗祝 砖讛讜讝诪讜 注诇 讛砖谞讛 砖谞砖讗专 注讚讜转 讙诐 讻谉 讞讬讬讘讬谉 讚诇讗 讚诪讬 诇讛讗 讚讞讚 讘砖讘讗 讻讜' 讚谞砖讗专 注讚讜转 讛诪讞讬讬讘讜 诪诪讜谉 诪讛 砖讗讬谉 讻谉 讻讗谉 讚讗祝 讚谞砖讗专 注讚讜转 注诇 砖谞讛 砖讛讜讝诪讜 诪"诪 注讚讜转谉 注诇 讛讘' 砖谞讬诐 讘讟诇 诪砖讜诐 注讚讜转 砖讘讟诇讛 诪拽爪转讛 讻谞"诇. 讜讗讬谉 讻讗谉 注讚讜转 讛诪讞讬讬讘 诇诪讞讝讬拽讜. 讜砖讜讘 讗祝 讚讗诪转 砖讗讻诇 砖谞讛 讝讜 砖讛讜讝诪讜 诪"诪 讙讘专讗 诇讗讜 讘专 讞讬讜讘讗 讘砖谞讛 讗'. 讜砖讜讘 讞讬讬讘讬谉 注诇 注讚讜转 砖谞讛 讝讜 砖讛讜讝诪讜 砖诇讗 专讗讜 讜讛注讬讚讜 讚讗祝 讚注诇 诪讛 砖讘讟诇 诪诪讬诇讗 讗讬谉 讚讬谉 讛讝诪讛 诪"诪 讻讬讜谉 讚诇讗讜 讘专 讞讬讜讘讗 砖讜讘 讞讬讬讘讬谉 注诇 砖谞讛 砖讛讜讝诪讜 讻诪讜 讘拽谞住 讻谞"诇. 讜注讚 砖讬讜讝诪讜 讻讜诇谉 诇讗 砖讬讬讱 讻讬讜谉 砖讗讬谞讜 爪讬专讜祝 讻谞"诇. 讜诪"诪 讗讬谞讜 诪讜讻专讞:


砖诐 讘' 讘专讗砖讜谞讛 讻讜' 诪砖诇砖讬谉. 讜驻讬专砖讘"诐 讻诇 讻转 砖诇讬砖讬 讚讙' 讻转讜转 讛谉 讜拽讬"诇 讗讬谉 注讚讬诐 谞注砖讬诐 讝讜诪诪讬诐 注讚 砖讬讜讝诪讜 讻讜诇谉 注"砖. 讜诇讻讗讜专讛 转诪讜讛 讚诪讛 讚诪讬讜谉 诇砖诐 驻专拽 拽诪讗 讚诪讻讜转 讚讗讬谉 讝讜诪诪讬谉 注讚 砖讬讜讝诪讜 砖谞讬讛谉 讬诇驻讬谞谉 诪注讚 砖拽专 讚讻诇 砖谞讗诪专 注讚 讛专讬 讘'. 讜诪诪讬诇讗 诪拽讬砖 讙' 诇讘' 注讚 砖讬讜讝诪讜 讻讜诇谉. 讚讻砖谞砖讗专 注讚讜转 讛拽讬讬诐 砖诇讗 讛讜讝诐 讗讬谞讜 讛讝诪讛 讚讛讗 讝讛 砖谞砖讗专 诪注讬讚 讙诐 讻谉 注诇 诪讛 砖讛注讬讚讜 讛谞讬讝讜诪讬诐 讜爪专讬讱 砖讬讜讝诪讜 讻讜诇谉 注"砖. 诪砖讗"讻 讻讗谉 讚讞讝讬谞谉 讘讻转 讗' 注诇 讙' 砖谞讬诐 讜讛讜讝诪讜 注诇 砖谞讛 讗讞转 诪砖诇诪讬谉 讚讗祝 砖讗诪转 砖讗讻诇 讘' 砖谞讬诐 诪"诪 讞讬讬讘 注诇 注讚讜转讜 砖拽专 砖谞讛 讙' 砖讘讝讛 讝诪诐 诇讛讞讝讬拽讜 讘砖拽专. 讜讗诐 讻谉 诇诪讛 讬爪讟专讱 讘讙' 讻转讜转 讻诇 砖谞讛 诇讛讝讬诐 讻讜诇谉 讛讗 讻砖诪讝讬诪讬谉 讻转 讗讞转 注诇 砖谞讛 讗祝 砖讛讘' 讗诪转 诪"诪 讛诐 讛驻住讬讚讜讛讜 讛讻诇 讜诪讛 讞讬诇讜拽 讘讬谉 讻转 讗讞转 砖讛讜讝诐 注诇 砖谞讛 讗讜 讙' 讻转讜转 砖讛讜讝诪讜 讗讞转 诪讛谉 讜讛诇讗 谞砖拽专 讻诇 讛注讚讜转 砖诇讛讞讝讬拽讜. 讜讗讬 讛讜讬 讗诪专讬谞谉 讚讙诐 讘讻转 讗讞转 爪专讬讱 砖讬讜讝诪讜 注诇 讻诇 讛讙' 砖谞讬诐 讛讜讬 谞讬讞讗 讻诪讜 砖讻转讘 专砖"讬 讘诪砖谞讛 诪讻讜转 砖诐 诇专"注 诇讗 讘讗 讛讻转讜讘 讻讜' 讚诇讗 爪专讬讱 拽专讗 诇讛讗 讚注讚 砖讬讜讝诪讜 讻讜诇谉 讚讻转讬讘 注讚 砖拽专 爪专讬讱 砖讬砖拽专 讻诇 讛注讚讜转. 讜讗诐 讻谉 讬"诇 讙诐 诇注谞讬谉 讝讛 砖讻诇 讛注讚讜转 砖诇 讙' 砖谞讬诐 讘讗 诇讛讞讝讬拽讜 砖讗讬谞讜 诪讜注讬诇 专拽 讛注讚讜转 砖注诇 讻诇 讛讙' 砖谞讬诐 爪专讬讱 砖讬讜讝诐 讛讻诇 讜诪诪讬诇讗 讙诐 讙' 讻转讜转 讻谉 讻谞"诇. 讜讘讗诪转 诪讙诪' 讜诪专诪讘"诐 讗讬谞讜 诪砖诪注 诇讛讬驻讜讱 讚转谞讬 专拽 谞诪爪讗讜 讝讜诪诪讬谉. 专拽 讘讟讜专 诪讘讜讗专 诇讛讚讬讗 讻谉 讚住讙讬 讘砖谞讛 讗' 砖讛讜讝诪讜 诇砖诇诐 讛讻诇 讜拽砖讛 讻谞"诇 讘讙' 讻转讜转 讙"讻 诇讬住讙讬 讻砖讛讜讝诪讜 讗讞转. 讜爪"诇 讚诪"诪 诇注谞讬谉 讞讬讜讘 转砖诇讜诪讬 讛讝诪讛 讗"讗 砖讬砖诇诪讜 讛讻诇 讚讛讗 诇讗 讛讬讛 诪讞讬讬讘讬谉 讗讜转讜 讘诇讗 讛讘' 讻转讜转 讗讞专讬诐 讜诇讗 讙专注 诪诪讝讬拽 诪诪砖 讻砖讗' 讗讬谞讜 讬讻讜诇 诪讛' 注诇 住驻拽 讗'. 讜讻谉 讘讚讬讬谞讬诐 讻砖讗讞讚 讗讜诪专 讻讚讬谉 讜讘' 专讘讜 讜驻住拽讜 砖诇讗 讻讚讬谉 讚讗诪专 讘讙诪' 讘住谞讛讚专讬谉 诇' 讜诪"讚 讝讻讗讜 诪砖诇诪讬 讜诇讬诪专讜 讗"诇 讗转 诇讗 住诇讬拽 讚讬谞讗 讘转专讬 讜诪砖诇诪讬 专拽 讞诇拽诐. 讜讗祝 砖讛诐 讘讟注讜转诐 讙专诪讜 讛讻诇 诪"诪 讻讬讜谉 讚诇讗 讛讬' 讗驻砖专 诇讛诐 讘诇讗 讛砖诇讬砖讬 讜讝讛 讗诪专 讻讚讬谉 诪"诪 注砖讛 专拽 讘"讞 讛讬讝拽 注讬讬谉 砖诐. 讜讻谉 讘注讚讬诐 讻讬讜谉 砖讻诇 讛讙' 讻转讜转 讛讬讜 爪专讬讻讬谉 诇讛注讚讜转 讜讛诐 讗诪转 诇讗 诪讞讬讬讘讬 专拽 讞诇拽诐. 讜诪诪讬诇讗 讙诐 讞诇拽诐 讗讬谞诐 诪砖诇诪讬谉 讚诇讗 诪讬拽讬讬诐 讻讗砖专 讝诪诐. 讻诪讜 讘诪诇拽讜转 讚诇讗 诪讬拽讬讬诐 讻讗砖专 讝诪诐. 讘诪讛 砖讬诇拽讜 砖诇讬砖 注"砖 讜专拽 讘诪诪讜谉 诪砖讜诐 讚诪爪讟专驻讬 讗"讻 讻谞"诇 砖讗讬谉 讛讗讞专讬诐 诪砖诇诪讬诐 专拽 讛诐 讞诇拽诐 讗讬谉 诪砖诇诪讬谉 讻诇诇 讜诇讻讱 讛讞讬诇讜拽 讚讛讻转 讗讞转 注诇 讙' 砖谞讬诐 砖驻讬专 讻砖讛讜讝诪讜 注诇 砖谞讛 讞讬讬讘讬诐 讚讛讗 讛诐 讘注爪诪诐 讛讝讬拽讜 讛讻诇 讘诇讬 住讬讜注 讗讞专 讜讗祝 讚注诇 诪拽爪转 讗诪专讜 讗诪转 诪"诪 讘砖拽专 砖诇讛诐 讛驻住讬讚讜讛讜 讛讻诇. 诪砖讗"讻 讙' 讻转讜转 讻讬讜谉 砖诇讗 讛讬' 讗驻砖专 诇讞讬讬讘 讘诇讬 讛讗讞专讬诐 讗讬谉 讛讞讬讜讘 专拽 注诇 讞诇拽 讻诪讜 讘讚讬谞讬诐 讻谞"诇:


讗诪谞诐 注讚讬讬谉 拽砖讛 讚讛讗 讗诪专 诪讻讜转 讛' 专讘讗 讛讟注诐 讚讗讬谉 诪砖诇砖讬谉 讘诪讻讜转 讗祝 讚讻诇 讗讞讚 诇讗 讛讬讛 讗驻砖专 讘诇讬 讞讘专讜 诪砖讜诐 讚讘注讬谞谉 讜注砖讬转诐 讻讗砖专 讝诪诐 讻讜' 讜驻专讬讱 讗"讛 诪诪讜谉 谞诪讬 讜诪砖谞讬 诪诪讜谉 诪爪讟专祝 诪诇拽讜转 诇讗 诪爪讟专祝 讻讜' 讜讗"讻 讞讝讬谞谉 讚讗讬 讙诐 讘诪诪讜谉 诇讗 讛讬' 诪爪讟专祝 讛讬讜 诪讞讬讬讘讬谉 诇讻诇 讗讞讚 诇砖诇诐 讛讻诇 讻诪讜 讘诪诇拽讜转 讻讚讬 诇拽讬讬诐 讻讗砖专 讝诪诐 讻讜' 讜专拽 诪砖讜诐 讚住讙讬 讘诪砖诇砖讬谉 讚诪爪讟专祝. 讜讗诐 讻谉 讘讻讗谉 讚讛讘' 讻转讜转 诪砖诇诪讜 砖讜讘 诪砖诇诪讜 讻转 讛讙' 砖讛讜讝诪讜 讛讻诇. 讚讗讬 讬砖诇诪讜 专拽 讞诇拽诐 诇讗 讬砖诇诪讜 讻诇诇 讚诇讗 诪爪讟专祝 讜砖讜讘 讬讛讬讜 讞讬讬讘讬谉 诪砖讜诐 讻讗砖专 讝诪诐 讛讻诇 讻诪讜 讘诪诇拽讜转 讻谞"诇. 讜诇诪讛 讬讛讬讜 驻讟讜专讬谉 讜讗讬 诪砖讜诐 讚诇讗 专爪讜 讻诇诇 诇讞讬讬讘 讛讻诇 讘诇讬 讻转 讛讘' 讛讗 讙诐 砖诐 讻诇 讗讞讚 诇讗 专爪讛 讜诇讗 讗驻砖专 讘诇讬 讞讘专讜 诪"诪 拽讗讬 注诇 讻诇 讗讞讚 讜注砖讬转诐 诇讜 讻讗砖专 讝诪诐 讜讻谉 讻讗谉 讻讬讜谉 讚注"讻 讙诐 讘砖谞讛 讗讞转 讞砖讬讘 讻讗砖专 讝诪诐 讚诪讛"讟 讞讬讬讘讬谉 讻转 讗' 砖讛讜讝诪讜 注诇 砖谞讛 讗' 砖讜讘 诪诪讬诇讗 讙诐 讘讙' 讻谞"诇. 讛讬讜 讞讬讬讘讬谉 讻转 讗' 砖讘讗 讘讗讞专讜谞讛. 讜讘驻专讟 诇诪讗讬 讚拽讬"诇 讻专' 谞转谉 讚讻诇 讛讬讻讗 讚诇讬讻讗 诇讗砖转诇讜诪讬 诪讛讗讬 诪砖转诇诐 诪讛讗讬 讜注讜讚 讚讙诐 讘讛' 砖讬砖讘讜 注诇 住驻住诇 讗' 拽讬"诇 住讬诪谉 砖驻"讗 讛讬讻讗 讚讘诇讗讜 讗讬讛讜 诇讗 讛讜讬 诪转讘专 讜注"讬 谞砖讘专 讜诇讗 讛讬讜 讬讻讜诇讬谉 诇注诪讜讚 讞讬讬讘 讛讗讞专讜谉 讗祝 砖讙专诐 专拽 砖讬砖讘专 注"讬 讻诇 讛讛' 讚讝讜诇转诐 讙诐 讻谉 诇讗 讛讬' 谞砖讘专 讜诇讛专诪讘"诐 讗祝 砖诇讗 住诪讱 注诇讬讛诐 注"砖 讘住诪"注 讜讗祝 诇讟讜专 讜砖"注 讚讜拽讗 住诪讱 讛讬讬谞讜 讚讗讬 诇讗讜 讛讻讬 讛讬' 诇讛诐 诇注诪讜讚 讜讻讗谉 砖讻讘专 讛注讬讚讜 讛讘' 讻转讜转 讗诪转 讜讗讬 讗驻砖专 诇讞讝讜专. 诪诪讬诇讗 讻砖讛注讬讚讜 讻转 砖诇讬砖讬转 讘砖拽专 注诇 砖谞讛 讜讘讝讛 讛讜讝拽 诇诪讛 诇讗 讬转讞讬讬讘讜 讗祝 砖讙专诪讜 砖讬讛讬' 讛讛讬讝拽 注"讬 讻讜诇谉 讛讜讗 讻谞"诇. 讜诪"诪 讬砖 诇讞诇拽 讘讬谉 讙讜专诐 诇诪讝讬拽 诪诪砖 讚讘诪诪讜谉 诪诪砖 讛讜讬 讝讛 讙讜专诐 砖讬砖讘注 注"讬 讻讜诇诐 讜讙专诪讜 讞讬讬讘 讗讘诇 讻砖讻诇 讛讛讬讝拽 讙专诐 讞砖讘讬谞谉 注诇 讞诇拽 讛砖讗专 专拽 讙讜专诐 讚讙讜专诐 讚讛讗 讘讚讬讬谞讬诐 诇讗 诪砖诇诪讬 讞诇拽 讛讙' 讜注"讻 诇讞诇拽 讻谞"诇. 讜注讚讬讬谉 爪"注 讚讛讝诪讛 专讞诪谞讗 拽专讬' 诪注砖讛:


讜爪"诇 讚注讻砖讬讜 讚讬诇驻讬谞谉 诪注讚 砖拽专 讻诇 砖谞讗' 注讚 讛专讬 讘' 讚讗' 讗讬谞讜 讞讬讬讘 讗诪专讬谞谉 诪住讘专讗 砖讗讬谞讜 讙讝讬专转 讛讻转讜讘 专拽 讛转讜专讛 诇讗 讞讬讬讘讛 讘讛讝诪讛 专拽 讻砖讛讜讝诪讜 讻诇 讛讘讗讬诐 诇讞讬讬讘 讗祝 砖讗' 讘诇讬 讛讘' 诇讗 讛讬' 诪讛谞讬 讜讙"讻 讻讜诇讗 讛讝讬拽讗 讜讛讬' 诪砖诇诐 讛讘' 讛讻诇 讻讚讬 诇拽讬讬诐 讻讗砖专 讝诪诐 讜讗祝 注驻"讻 驻讟专讛 转讜专讛 讚讚讜拽讗 砖讬讜讝诪讜 讻诇 讛讘讗讬诐 诇讞讬讬讘 讻谉 讘讙' 讻转讜转 讙"讻 讻讬讜谉 砖讻讜诇谉 讘讗讜 诇讞讬讬讘 诪讛 砖讗讬谉 讻谉 讻转 讗' 砖讛讜讝诪讜 讻诇 讛讘讗讬诐 诇讞讬讬讘 讗祝 砖讗讬谞讜 注诇 讻诇 讛讞讬讜讘 讜讚讜讞拽 讙讚讜诇. 讚注讻"驻 讛讬' 诇专砖讘"诐 讜诇讛驻讜住拽讬诐 诇驻专砖 诪谞"诇 讛讗:

